دەربارەی رێکخراوی شار – رێکخراوی شار\nسلاو، بەخێر بێن بۆ ماڵپەری رێکخراوی شار بۆ راپرسی\nئێمە تیمێکی داهێنەرین، بە پشت بەستن بە نوێترین تەکنیکەکانی بەرێوەبردنی راپرسی لە جیهاندا کارەکانمان بە ئەنجام دەگەیەنین\n4. رێكخراوی شار بۆ راپرسی، دەزگایەكی مرۆڤ دۆستانەی دیموكرات و سەربەخۆی شەفافە و تەنها ژمارەكان و ڕا و بۆچونی سەربەخۆی هاوڵاتیان سەنگی مەحەكی كارەكەیەتی. دەزگاكە سەر بە هیچ هێزێكی سیاسە نیە و ئەم پرنسیپە زامنی سەركەوتنی كارەكەیەتی.\n5. راپرسی زۆر گرنگە بۆ تەوەرەكانی ئەكادیمیا و توێژینەوەی زانستی، بازرگانی و بازاڕ، پرسی گوندنشین و شارنشینەكان و كێشەی نەوەكان و مەسەلە سیاسیە گرنگەكان و چەندین جەمسەری تر كە لەبازنەی بارودۆخی ژیانی مرۆڤدا پێویستیان بە گفتوگۆ و پێداچوونەوەو رێكخستنەوە هەیە.\n1. رێكخراوی شار بۆ ڕاپرسی، بە نوسراوی فەرمانگەی رێكخراوە ناحكومیەكان سەربە دیوانی سەرۆكایەتی ئەنجومەنی وەزیرانی حکومەتی هەرێمی کوردستان، ژمارە 1062لە رۆژی 2 /10/2013 مۆڵەتی كاركردنی وەرگرتوە.\n2. رێكخراوی شار بۆ ڕاپرسی دەزگایەكی زانستی، ناحكومیی شەفافی بێ لایەنی مەدەنییە، لەسەر ئاستی هەرێمی كوردستان و عێراق، راپرسی ئەنجام ئەدات لە بوارەكانی سیاسی، ئابوری، كۆمەڵایەتی و گەشەپێدانی بنەماكانی دیموكراسی و شێوازی حوكمڕانیی و گرفت و قەیرانە هەمەجۆرەكان.\n3. هەوڵ ئەدات بۆ بڵاوكردنەوەی هۆشیاریی لەبارەی گرنگی و بایەخی راپرسی لەناو هاوڵاتیان دا، لەو روانگەوەی كەبنەمایەكی سەرەكی گەشەكردن و هەنگاونانی راست و دروستە بۆ لێپرسینەوە و بەشدارییكردنی زۆرینەی هاوڵاتیان لەبڕیار و پرسە هەمەجۆرەكاندا كە كاریگەریی راستەوخۆی لەسەر ژیانیان هەیە.\n2. پەیوەندی نێودەوڵەتی لەگەڵ چەندەها دەزگای راپرسی، ئەمریكی، ئەوروپی و عەرەبی دروست دەكات، ئەویش لە پێناوی بە زانستیكردنی زیاتری راپرسیەكان و ئاڵوگۆری زانیاری لەو بوارەدا و هەوڵ ئەدات بۆ كردنەوەی دەورەی هەمیشەیی بۆ كارمەندان\nمیكانیزمی بەدیهێنانی ئامانجەكان\n1. رێكخراوەكە گرنگی زۆر بە ئەكادیمیكردنی راپرسی ئەدات، واتا هەموو توانای تەرخان دەكات كە راپرسیەكانی بە شەفافترین و بە زانسترین رێگا ئەنجام بدات و كارمەندەكانی شارەزایی تەواویان هەبێت لە بواری كارەكەی خۆیاندا. لێكۆلنەوەكان كەسانی شارەزاو پسپۆر لەناوەوە و دەرەوەی ئەنجامی بدەن.\n2. كاركردن لەسەر بڵاوكردنەوە و بەهێزكردنی بنەمای ڕادەربرین و گفتوگۆ، راهێنانی هاوڵاتیان لەسەر راپرسی و رادەربڕین كە نەریتێكی نوێیە و هاوچەرخە لەگەڵ بنەماكانی دیموكراسی و چەمكەكانی مافی مرۆڤدا یەکدەگرن.\n3. پەیوەندی و هاوكاری لەگەڵ دەزگا هەمەجۆرەكانی حكومەت و نا حكومی، بە مەبەستی بەدەستهێنانی زانیاری راست و بێلایەن. بۆ ئەوەی بتوانرێت لە هەموو بوارەكاندا پلانی گونجاو بۆ دوارۆژ دابرێژرێت.\n4. رێكخراوی شار بۆ راپرسی لەئەنجامی قەیرانی بێ ژمارەیی و بێ ئاماری وردو بێ لایەن لەكوردستان هاتۆتە ئاراوە و دەیەوێت پێوانەیەك بۆ پرسی كەسێتیی كوردی دابنێت كەخۆی لەدەستنیشانكردن و بڕیاردانی چارەنوسی خۆیدا بەشداربێت، ئەویش لەڕێی لێپرسینەوە و راوەرگرتنییەوە.\nشێوازی ئەنجامدانی ڕاپرسی :\n1. شێوازی میدانی، واتا راستەوخۆ فۆرمی ڕاپرسیەكە دەدرێتە هاوڵاتیان و هەرلەشوێنی خۆی پڕدەکرێتەوە.\n2. شێوازی پۆستی ئەلكترۆنی و شێوازی تەلەفۆن.\n3. لە رێگای گۆڤارو رۆژنامە و تەلفزیون.\nگرنگیەكانی ڕاپرسی :\n1. زانینی بیروڕاو بۆچون و هەڵسەنگاندنی هاوڵاتیان لە سەر ئەو بابەتەی کە راپرسیەکەی بۆ ئەنجام ئەدرێت .\n2. راپرسی (حلقەی وصلە) پردێك لە نێوان كۆمەڵگا و خاوەن بڕیارەكان دروست دەکات .\n3. ڕاپرسی هۆكارێكە بۆ بەرچاورونی بۆ دانان و دارشتنی پلانی گونجاو بۆ ئایندە و دەستنیشانکردنی بوارە ئیجابی و سەلبیەکان.\n4.ڕاپرسی پرۆسەیەكی دیموكراتیانەیە، هۆكارێكە بۆبەشداری كۆمەڵگا لە دروست كردنی فشار و دروست كردن بڕیاردا .


سەعد حەریری: کۆمەڵگای جیهانی پێش بگرێ بە دەسدرێژکاریی رژیمی ئیسرائیل - SAHAR KURDISH (Sorani)\nسەعد حەریری: کۆمەڵگای جیهانی پێش بگرێ بە دەسدرێژکاریی رژیمی ئیسرائیل\nFeb 09, 2019 16:03 Asia/Tehran\nسەرۆک وەزیرانی لوبنان ڕایگەیاند، کۆمەڵگای جیهانی بەگوێرەی بڕیارنامەی١٧٠١ی ئەنجومەنی ئاسایشی ڕێکخراوی نەتەوەکان دەبێ پێش بگرێ بە دەسدرێژکارییە رۆژ لەدواری ڕۆژەکانی ئیسرائیل.\nبەپێی ڕاپۆری هەواڵدەریی فارس، "سەعد حەریری" سەرۆک وەزیرانی لوبنان رۆژی هەینی لەدیدار لەگەڵ"ستێفانۆ دێل کۆل" فەرماندەری یونیفل(هێزە ئاشتی پارێزەکانی ڕێکخراوی نەتەوەکان لەباشوری لوبنان) لە بەیروت ڕایگەیاند: رژیمی زایۆنی رۆژانە سنوری ئاسمانی و ئاویی لوبنان دەبەزێنێ.\nحەریری وتی: ئۆتۆمبیلە سەربازییەکانی سوپای لوبنان درێژە دەدەن بە گەشت لێدانیان لەسنوری لوبنان و فەلەستینی داگیرکراو هەتا هەر شک و دڕدۆنگییەک کە لەجێ بەجێ کرانی بڕیارنامەی١٧٠١لەلایەن لایەنی لوبنانییەوە پێش بێ، چارەسەر بکەن.\nسەرۆک وەزیرانی لوبنان وێڕای پێداگری لەسەر ئەوەی کە ئەو وڵاتە پێبەندە بە جێ بەجێ کرانی بەتەواوەتی بڕیارنامەی١٧٠١ و ڕێز گرتن لە هێڵی ئاویی لە سنورە باشوریەکان، وتی کە تەشەنای گرژیی ئاڵۆزییەکانی رژیمی زایۆنی بەقازانج نییە.\nبڕیارنامەی١٧٠١ی ئەنجومەنی ئاسایش کە پاش کۆتایی شەڕی سی و سێ رۆژەی ئیسرائیل لەگەڵ لوبنان لەساڵی٢٠٠٦ دەرکراو پەسەند کرا، پێش دەگرێ بە رژیمی زایۆنی لە ئەنجامدانی کردەی دوژمنکارانە بەدژ لوبنان، بەڵام ئەو رژیمە بێ گوێدان بەو بڕیارنامەیە هەردەم سنوری ئاسمانی، زەوینی و دەریایی لوبنان دەبەزێنێ.\nپەلاماری مووشەکی خەباتکارانی فەلەستینی بۆسەر تەلەبیب\nهەوڵی"ئیسرائیل" بۆ گۆڕینی ئەنجامی دەنگدان لە لیژنەی مافی مرۆڤی ڕێکخراوی نەتەوەکان\nکوردانی دانیشتووی فەلەستین


ئاپۆ بۆشایی مه‌رجه‌عیه‌تی كورد پر ده‌كاته‌وه؟ ... عیماد عه‌لی\nله‌و رۆژه‌ی شۆرشه‌كانی گه‌لی گوردستان سه‌ریان هه‌ڵداوه هه‌میشه كه‌موكورتی سه‌ره‌كی و لاوه‌كی هه‌بووه، به‌ڵام له سه‌راپای مێژووی ئه‌م گه‌له‌دا، ئه‌وه‌ی زیاتر زه‌ره‌ری گه‌وره‌ی لێداوین هه‌میشه نه‌بونی مه‌رجه‌عیه‌تێكی باوه‌رپێكراوی خۆرسكی سه‌رجه‌م گه‌لی كوردستان بووه به هه‌موو پێكهاته‌كانیه‌وه. دابران و بیری ته‌سكی سه‌ركردایه‌تی و خۆبه‌ستنه‌وه به كۆمه‌ڵێك بنه‌ماو بیرو بۆچونی ناوچه‌یی یان فیكری یان عه‌قیدی كورتمه‌ودا، كه رێگربووه له كۆده‌نگی و باوه‌ربونی گشتی به سه‌ری شۆرشه‌كان هۆكاری سه‌ره‌كی شكسته‌كان بووه.\nخه‌باتی رزگاریخوازی گه‌لی كوردستان، به‌تایبه‌تی شۆرشی نوێ له هه‌رچوار پارچه‌كه‌ی كوردستان، به‌رده‌وام له ئاستی جیاواز بووه، ئه‌گه‌ر پارچه‌یه‌كی له قۆناغێكدا هه‌نگاوێك پێشكه‌وتنی به‌خۆیه‌وه بینیبێت ئه‌وانی تر له ئاستێكی نزمتربون یان بارودۆخێكی وایان هه‌بووه كه نه‌یهێشتووه له هه‌وڵ و خه‌بات به‌رده‌وام بن، یان سربونێكی كاتی به خۆیه‌وه بینیوه. به‌ڵام بۆ زیاتر له چوار بۆ پێنج ده‌یه ده‌چێت ئه‌گه‌ر لێره‌و له‌وێ نسكۆیه‌ك یان شستكێكی كاتی رویدا بێت، به‌ڵام ئاگری شۆرش تروسكایی ماوه و هه‌ر ده‌ركه‌وتووه و خامۆش نه‌بۆته‌وه.\nله‌م سه‌روبه‌نده‌دا كۆمه‌ڵێك سه‌ركرده‌ی به‌توانا و دڵسۆز و خۆبه‌ختكردوو ده‌ركه‌وتون، به‌ڵام له هیچ كاتێكدا نه‌گه‌یشتونه‌ته ئاستێكی جه‌ماوه‌ری و كاریزمایه‌كی ئه‌وتۆی وایان لێده‌رنه‌كه‌وتوه كه جێی متمانه‌ی هه‌موو لایه‌ك بن و هێلی خه‌باتیان هه‌میشه خاڵی ره‌شو سپی تێدا ده‌ركه‌وتووه. ئه‌وه‌ی ئێستا خه‌ڵگ به چاوی پر له متمانه‌وه ته‌ماشای بكات و باوره‌ی پێ بێت وه‌ك شه‌خسێكی خاوه‌ن كاریزما دوور له حزبایه‌تی و خۆ به‌ستنه‌وه ته‌نها به په‌كه‌كه وه، سه‌رۆك ئاپۆیه. بۆیه له‌م كاته‌دا چاو و دڵی هه‌مووان لای ئه‌وه كه جێی ده‌ستی دیار بێت و كاروانی گیانفیدایی گه‌لی كرودستان بگه‌یه‌نێته دوامه‌نزڵگه‌ی خۆی و خه‌ڵك سه‌رفراز بن. له‌و رێگه‌یه‌شدا سه‌ره‌رای زیندانیبونی بۆ شازده ساڵ زیاتره تا ئێستا كاریگه‌ری و پێویستی بۆ گه‌لی كورد تا دێت زیاتر ده‌بێت، ته‌نانه‌ت رژێمێكی وه‌ك توركیا به‌و هه‌موو توانا و فرتوفێڵه‌وه نه‌یتوانیوه له‌خه‌ڵك دایبرێت. سه‌ره‌تای رێكخراوێكی سیاسی و عه‌سكه‌ری نوێخوازی وای دروستكردووه كه به زیندانیكردنی ئۆجه‌لان نه‌ك په‌كی نه‌كه‌وت به‌ڵكو قورسایی خۆی زیاتر له ناوچه‌كه سه‌پاند و ئێستا هه‌موو جیهان حیسابی تایبه‌تی بۆ ده‌كه‌ن.\nله‌م كاته‌دا كه گه‌لی كوردستان پێویستیه‌كی زۆر گه‌وره‌ی هه‌یه به پركردنه‌وه‌ی ئه‌و بۆشاییه گه‌وره‌یه‌ی له‌جه‌سته‌ی شۆرش و خه‌باته به‌رده‌وامه‌كه‌یدایه، به باڵابونی سه‌ركرده و كاریزمایه‌كی شه‌خسی و بیرو باوه‌ری پۆڵایینی سه‌رۆك ئاپۆ و ده‌ركه‌وتنی جێده‌ستی ره‌نگینی له خه‌بات و رێكخستن و مامه‌ڵه‌كردنی راست ودروستی له‌گه‌ڵ قۆناغه‌كاندا، یه‌كێك له نه‌قسه گه‌وره‌كانی كورد پر ده‌بێته‌وه.\nبه رزگاربونی ئاپۆ شۆرشی گه‌لی كوردستان گواستنه‌وه‌یه‌كی چۆنی به‌خۆیه‌وه ده‌بینێت و سه‌ركه‌وتنی كوردستانی باكور ئاسانتر ده‌كات و ره‌هه‌نده‌كانی چاره‌سه‌ری نیشتمانی وه‌زعی باكوور به‌ره‌و سه‌رجه‌م پارچه‌كانی تر شۆر ده‌بێته‌وه. بۆیه، سه‌رۆك ئاپۆ ده‌توانێت به دووربینیه‌كه‌ی خۆیه‌وه جێگه‌ی نه‌بونی مه‌رجه‌عیه‌ت له نێو گه‌لی كورد پر بكاته‌وه. ئه‌وه‌ش چه‌ندین هه‌نگاو به‌دوای خۆیدا دێنێت و پێویستی پابه‌ندبون به رێنمایی و رێوشوێنه فیكری و سیاسیه‌كانی، گه‌ڵێك كێشه‌ی گه‌وره‌مان بۆ چاره‌سه‌ر ده‌كات. بۆیه، پێویسته په‌كه‌كه ش رێنماییه‌كانی ئێستای سه‌رۆك ئاپۆ به وردی بخوێنێته‌وه و سه‌ركردایه‌تی ئێستای ئه‌م حزبه وه‌ك قوتابیه‌كی ئۆجه‌لان له ورده‌كاری پشت گوتاره‌كانیه‌وه هه‌نگاو بنێن و وه‌زعی زیندانی سه‌رۆك ئاپۆ لێكبده‌نه‌وه و واقعی ئێستای هه‌ر چوار پارچه‌كه بخوێننه‌وه و یارمه‌تیده‌ری سه‌ركه‌وتنی بۆچونه‌كانی سه‌رۆك ئاپۆ بن، ئه‌ویش به خوێندنه‌وه‌ی ورد و زانستیانه‌ی رێنماییه‌كانی سه‌رۆك ئاپۆ و هه‌نگاونان به وریاییه‌وه. له‌و نێوه‌نده‌شدا پێویسته ره‌فتاری توركیا هاوته‌ریب له‌گه‌ڵ بۆچونه‌كانی ئاپۆ به‌راورد بكرێت له هه‌ر هه‌نگاوێكدا، له پرسێكی گه‌وره‌ی چه‌كدانانیش، پێویسته پرسی رزگاركردنی ئاپۆ وه‌ك پێشمه‌رج و گفتوگۆكردن له‌سه‌ر ئه‌و مه‌سه‌له‌یه ده‌رگایه‌كی كراوه‌ی سه‌ركه‌وتن ده‌بێت. بۆیه، زۆر پێویسته له سه‌ر هه‌رچوار پارچه له مامه‌ڵه كردن له‌گه‌ڵ پرسی سه‌رۆك ئاپۆ ورد و وریا بن و دوور له به‌رژه‌وه‌ندی ته‌سكی شه‌خسی و حزبی هه‌مووان وه‌ك مه‌رجه‌عیه‌ت مامه‌ڵه‌ی له‌گه‌ڵدا بكه‌ن، كه هێز و تینی زیاتر به هه‌نگاوه‌كانی هه‌رچوار پارچه ده‌به‌خشێت و، له رزگاربونیدا، هیچی له نیلسۆن ماندیلا كه‌متر نابێت بۆ پرسی گه‌لی كوردستان و رزگاریی یه‌كجاره‌كی.


لوقمان حەسەن: هەروەک چۆن هاوخەباتیی و هەماهەنگیی لە شەقام دروستبووە، لەناو حزبەکانیشدا ئەم هاوخەباتییە دروستببێت – baraygal\nماڵه‌وه/پرسی ڕۆژ/لوقمان حەسەن: هەروەک چۆن هاوخەباتیی و هەماهەنگیی لە شەقام دروستبووە، لەناو حزبەکانیشدا ئەم هاوخەباتییە دروستببێت\nلوقمان حەسەن: هەروەک چۆن هاوخەباتیی و هەماهەنگیی لە شەقام دروستبووە، لەناو حزبەکانیشدا ئەم هاوخەباتییە دروستببێت\n0 151 ١ خولەك خوێنديەوە\nڕۆژی ٢٧ی شوبات ئاگرێک لە دوورگەی ئیمرالیی تورکیا کەوتەوە، کە ماوەی ٢٢ ساڵە عەبدوڵا ئۆجالان، ڕێبەری گەلی کوردی تێدا زیندانییکراوە، هەرزوو ئەم ڕووداوە لە کوردستان و ئەوروپا کاردانەوەی بەدوای خۆیدا هێنا و بە سەدان هەزار کەس ڕژانە سەر شەقامەکان.\nلوقمان حەسەن، ئەندامی دەستەی دەستپێشخەری بۆ کۆنفرانسی نەتەوەیی لە باشوری کوردستان پێیوایە، کە ئەو هەڵوێستانەی لە هەرچوار پارچەی کوردستان و ئەوروپا بینران، بریتییە لە کۆدەنگیی و هاوخەباتیی بۆ پرسە نەتەوەیی و نیشتمانییەکان و وتی: بەڕێز ئۆجالان ئەندازیاری بیرۆکەی یەکێتیی نەتەوەییە و زۆرترین خەباتیشی لەم پێناوەدا کردووە.\nپێشی وایە “ئەو ڕووداوەی ئیمرالیی پەیامێکی دەسەڵاتی فاشیستی ئیخوانیی ئاکەپە و مەهەپە بێت کە ئامانج لێی شکاندنی ئیرادە و خواستی کوردە، ڕەنگە بییەوێت بەو پیلانە چەپەڵەی هەوڵبدات کورد بخاتە هەڵەوە و ناشرینی بکات و دەستکەوتەکانی لەناوببات”.\nئەو ئەندامەی دەستەی دەستپێشخەریی بۆ کۆنفرانسی نەتەوەیی داواش لە حزبە سیاسییەکانی هەرچوار پارچەی کوردستان دەکات، کە ڕووداوەکەی ئیمرالیی ببێتە “خاڵی سەرەتا بۆ هاتنە لای یەکی زیاتر” و وتی: هەروەک چۆن هاوخەباتیی و هەماهەنگیی لە شەقام دروستبووە، لەناو حزبەکانیشدا ئەم هاوخەباتییە دروستببێت، بۆ ئەوەی ببێتە زەمینەی هاتنەلای یەکی زیاتری حزبەکان و بەستنی کۆنفرانسێکی نیشتمانیی فراوان.\nلوقمان حەسەن جەختیشیکردەوە، کە “پێویستە هەم پەرلەمان و حکومەتی هەرێم، هەمیش نوێنەرانی کورد لە پەرلەمانەکانی تورکیا و عێراق هەوڵبدەن فشار بخەنە سەر ڕێکخراوی سی پی تی بۆ ئەوەی بێن بەدەنگی بەڕێز ئۆجالانەوە و گۆشەگیریی لەسەر هەڵبگرن و پارێزەران و کەسوکار و خانەوادەکەی سەردانی بکەن و بارودۆخی تەندروستیی بۆ ڕایگشتیی بخرێتەڕوو”.\nلەبارەی چالاکییەکانی دەستەکەیان بۆ شکاندنی گۆشەگیریی سەر ئۆجالان و کردنەوەی دەرگای دیدار بەڕووی پارێزەر و خانەوادەکەیدا، لوقمان حەسەن وتی: یەکێک لە بژاردەکانمان ئەوەیە داوا لە هەموو ڕێکخراوەکان و ڕۆشنبیران بکەین، کە بە هەموومان هەوڵی دۆزینەوەی میکانیزمێک بدەین بۆ زیاتر بەرەوپێشبردنی خەباتی شەقام لە هەر سێ پارچەکەی دیکەی کوردستان و ئەوروپاش، بۆ دەربڕینی هەڵوێستێکی گشتگیر دژ بە فاشیزمی ئاکەپە و مەهەپە.\nپێویستە بەروحی تیکۆشانی سەردەمی ژنان بەرخودان بێتە کردن\nبە پێشەنگایەتی ژنان و هەدەپە تورکیا بەرەو ولاتێکی دیموکراتی هەنگاو دەنێت


◄ Resultaat: Found 338, page 1 of 34 Artikelen per pagina: 🗐 1 🗐 5 🗐 10 🗐 25 🗐 50 🗐 100\n📅 07-01-2019 - منداڵێکی ونبووی هەڵەبجە لە قوم دۆزرایەوە Datum & Gebeurtenisen\n👁 Dit item is 6,345 keer bekeken\nباکووری کوردستان - لە 10 گەڕەک و دێ و لادێی ناوچە [ Meer... 👁] ✖ ✖ 16 15 ✔ 99% ✍ H.B. 1-12-2018 21:11:57\n📊 10 هەزار گەشتیار ڕوویان لەهەڵەبجە کردووه Statistieken en enquêtes\n📅 Toegevoegd op Jul 22 2015 10:45PM\n👁 Dit item is 13,766 keer bekeken\nڕۆژنیوز - شرام هەورامی بەگوێرەی ئامارەکانی بەڕ [ Meer... 👁] ✖ ✖ ✖ 0 0 ✔ 66% ✍ H.B. 22-7-2015 22:45:52\n📅 16-03-1988 - رۆژی کیمیابارانکردی هەڵەبجە Datum & Gebeurtenisen\n👁 Dit item is 23,522 keer bekeken\nباشووری کوردستان - بۆردوومانکردنی شارۆچکەی هەڵەبج [ Meer... 👁] ✖ ✖ 7 12 ✔ 99% ✍ H.B. 30-8-2010 11:20:45\n📅 16-03-2018 - 30هەمین ساڵڕۆژی کیمیابارانی هەڵەبجە و کۆمەڵکوژیی کورد لە عەفرین لە 56هەمین رۆژیدا Datum & Gebeurtenisen\n📅 Toegevoegd op Mar 16 2018 12:00AM\n👁 Dit item is 9,093 keer bekeken\nباشووری کوردستان - مەراسیمی سیهەمین ساڵیادی تاوان [ Meer... 👁] ✖ ✖ 24 15 ✔ 99% ✍ H.B. 16-3-2018 0:00:00\n📅 16-03-2020 - 32هەمین ساڵڕۆژی کیمیابارانی هەڵەبجە و 3هەمین رۆژی قەدەغەکردنی هاتووچۆ Datum & Gebeurtenisen\n👁 Dit item is 74,283 keer bekeken\nرۆژهەڵاتی کوردستان - هاووڵاتییەکی کورد بە ناوی کە [ Meer... 👁] ✖ ✖ 33 1 ✔ 99% ✍ H.B. 1-2-2020 15:05:16\n👁 Dit item is 13,190 keer bekeken\n📊 2019 ساڵی ئەنجامدانی پڕۆژە خزمەتگوزارییەکان دەبێت لە هەڵەبجە Statistieken en enquêtes\n📅 Toegevoegd op Jan 4 2019 4:00PM\nدواڕۆژ، عەلی حەمە سەعید جێگری پارێزگاری هەڵەبجە ئ [ Meer... 👁] ✖ ✖ 0 2 ✔ 99% ✍ H.B. 4-1-2019 16:00:53\n📊 224 روداوی ئاگرکەوتنەوە زیانی 200 ملیۆن دینار بە هەڵەبجە دەگەیەنێت Statistieken en enquêtes\n📅 Toegevoegd op Jul 25 2017 10:57PM\n👁 Dit item is 6,597 keer bekeken\nدواڕۆژ، عەلی حەمەسەعید لە شەش مانگی رابردوودا لە [ Meer... 👁] ✖ ✖ 0 0 ✔ 99% ✍ H.B. 25-7-2017 22:57:32\n👫 ئازاد محەمەد - جووتیارە نموونەییەکەی هەڵەبجە Biografie\n📅 Toegevoegd op Dec 28 2020 12:13PM\n👁 Dit item is 698 keer bekeken\n... [ Meer... 👁] ✖ ✖ 5 0 ✔ 74% ✍ H.B. 28-12-2020 12:13:36\n📝 ئازاری هەڵەبجە، لە هەڵەبجەی پڕ ئازاردا Bewijsstukken\n📅 Toegevoegd op Mar 15 2019 9:03PM\n👁 Dit item is 2,237 keer bekeken\nسی و یەک ساڵ تێدەپەڕێ و هێشتاش هەڵەبجە برینی لێدەت [ Meer... 👁] ✖ ✖ ✖ 0 2 ✔ 95% ✍ H.B. 15-3-2019 21:03:15\nGerelateerde bestanden 53,164\n| Pagina wordt gegenereerd in: 4,337 seconde(n)!


گه‌وره به‌رهه‌مێنه‌رانی نه‌وت پابه‌ندن به‌كه‌مكردنه‌وه‌ی ئاستی هه‌نارده\nوه‌زیری وزه‌ی ئیمارات: تا كۆتایی ئه‌مساڵ بڕیاره‌كه به‌رده‌وام ده‌بێت \nوه‌زیری وزه‌ی ئیمارات: تا كۆتایی ئه‌مساڵ بڕیاره‌كه به‌رده‌وام ده‌بێت\nسهێل محه‌مه‌د مه‌زروعی، وه‌زیری وزه‌ی ئیمارات رایده‌گه‌یه‌نێت سه‌رجه‌م ئه‌ندامانی رێكخراوی ئۆپیك و به‌رهه‌مهێنه‌رانی نه‌وت له‌ده‌ره‌وه‌ی رێكخراوه‌كه‌و روسیاش پابه‌ندن به‌كه‌مكرنه‌وه‌ی ئاستی هه‌نارده‌ی نه‌وت.\nله‌په‌راوێزی كۆنگره‌ی پیشه‌سازیی نه‌وت و غاز له‌رۆژهه‌ڵاتی ناوڕاست له ئه‌بوزه‌بی, وه‌زیری وزه‌ی ئیمارات رایگه‌یاند، هێشتا ئامانج و ئه‌ركه‌كه به‌ته‌واوه‌تی به‌دیی نه‌هاتوه‌و پێویسته وڵاتانی به‌رهه‌مێنی نه‌وت به‌رده‌وام بن له‌پابه‌ند بون به‌كه‌مكردنه‌وه‌ی ئاستی هه‌نارده‌ی نه‌وت بۆ بازاڕه‌كانی جیهان, بۆ ئه‌وه‌ی بازاڕ هاوسه‌نگ بێت.\nراشیگه‌یاند, تا كۆتایی ئه‌مساڵ گه‌وره به‌رهه‌مهێنه‌رانی نه‌وت پابه‌ندن به‌بڕیاری كه‌مكردنه‌وه‌ی ئاستی هه‌نارده‌ی نه‌وت و خستنه‌بازاڕ.\nله‌دوای ساڵی 2014ه‌وه بۆ یه‌كه‌م جار نرخی به‌رمیلێك نه‌وت له‌چه‌ند رۆژی رابردوودا به زیاتر له 74 دۆلار مامه‌ڵه‌ی پێوه‌كراو فرۆشرا.


لە پەراوێزی فیلمێکی بەڵگەنامەیی، منداڵ قوربانییە گەورەکەیە!\nلەم ڕۆژانەدا کەنالی یەکی تەلفزیونی فینلاند فلیمێکی بەڵگەنامەیی بەناوی(ئەو بەزووی دێتەوە) بلاوکردەوە، کە کارکتەری فلیمەکە باوکی مندالیکی رفینراوبوو بەناوی (هێژا سادق)ەوە. بەدەر لەوەی زۆرێک لە خوێنەرانی ئەم بابەتە فلیمەکەیان نەدیوە، بەلام ئەوەی کە بەلای منەوە گرنگ کە ئاوریکی لی بدەینەوە خستنە رووی کۆدەکانی پشت ئەم فلیمە و ماف وجیگەوریگەی مندال لە حالەتی لێکترازان و جیابوونەوەی دایک و باوکە، نەک بەدواچوون و تاوتوی کردنی چۆنیەتی فیلیمەکە. بەتایبەت ئەوەی لێرەدا گرنگە ناوەرۆکی فلیمەکە باس ڕووداوێک دەکات کە بەرادەیەکی بەرچاو بەرۆکی بە کۆمەلگای ئێمە گرتووە، بەدیاریکراویش ئەو حالەت و خێزانانەی کە لە ئەوروپا ژیان بەسەردەبەن، بۆیە بە گرنگم زانی لێرەدا قسەیەکی لەسەربکەین.\nبە کورتی ئەم فلیمە باس لە داستانێکی واقعی ڕفاندنی مندالێک دەکات لەلایەن دایکیەوە لە فینلاندەوە بۆ کوردستان؛ لەمبارەشەوە باوکی منداڵەکە لەهەوڵی گەڕانەوەی مندالەکەی دەبێت، بۆ ئەم مەبەستە دەگەڕێتەوە بۆ کوردستان بەهیوای بەدواچون لەسەر چارەنووسی مندالەکەی. بەلام لە فرۆکەخانەی سلیمانی دەستگیردەکرێ وپاش هەفتەیەک مانەوەی لە زیندان، دواتر نائومیدانە دەگەڕێتەوە فینلاندو هەول دەدات لە ڕێگەی یاسایەوەو بەهۆی بەدواچونەکانی پۆلیسی ئەنترپۆل مندالەکەی بگەڕێنێتەوە. بەلام ئەمە ماوەیەکی زۆری دەویت و رووبە ڕووی کۆمەڵێک ڕێگری دەبێتەوە کە ئەگەری پیکانی ئامانجەکەی دووردەخاتەوە. بۆیە دواتر لەگەل کۆمەلێک دۆست وئاشنایی خۆی دەکەویتە ڕاویژکردن بەمەبەستی هەنگاو نانێکی زیاتر بۆ گەیاندنی دەنگی خۆی بە لایەنە پەیوەندارەکانی ئەم ولاتە، بەهیوای گەرانەوەی مندالەکەی. دواتر بەلەبەرچاوگترنی ئەوەی کەحالەتی مندال ڕفاندنی منداڵ لە فینلاندا رێژەیەکی بەرچاوی لە خۆگرتووە کە سالانە زیاتر لە 40 مندال دەرفینریت بۆیە سەرئەنجام کەمپەینێک بۆ ورووژاندنی کۆی ئەوحالەتانەی کە بەناوی رفاندنی مندالەوە دەناسریتەوەو راگەیەنراو کەسانیکی تریش پێوەی پەیوەست بوون. دەبێت ئاماژەیەک بەوەش بکەین کە بەشێک لەم فلیمە لە جەرگەی کارەکانی ئەم کەمپینەدابوو کە هاوکات بریاردرا کە نووسەری ئەم وتارە بکریتە بەرپرسی ئەو کەمپەینەی کە ماوەی سێ هەفتەی بۆ تەرخان کرابوو، بۆ داکۆکیردن لەمافی ئەو مندالانەو گەرانەوەیان بۆ فینلاند، بەناوی(نا بۆ رفاندن)ەوە دەست بەکاربوو کە لەو ماوەیەدا گرتەو راگەیاندنەکانی، سەدان هەزار کەس بینیان. جیاواز لەوەی کە هەزاران کەس پشگیریان دەکردو کۆمینتیان دەنووسی، هاوکات چەندین کەسی تر لە ولاتانی تری ئەوروپاو استرلیاوە هاتنە سەرخەت بەهۆی ئەوەی کە بەهەمان شێوە ئەوانیش مندالیان ڕفێنرابوو. ئەوەی بۆ من زۆر جێگەی سەرنج ڕاکێشان بوو تێگەشتن و لێکدانەوەی کۆمەلگای ئێمەیە سەبارەت بە ڕفاندنی مندال و ماف وحورمەتیان، کە بەشێوەیەکی گشتی کەمترین قسەی لەسەرکراوە. تەنانەت زۆریک لەو کەسانەی کە کۆمینیتیان دەنووسی زیاتر جۆریک لە پشگیری یەکیک لە دایک یان باوکان دەکرد، تا بەدواچون لەسەر چارەنووسی مندالەکان. لەو شوینەشدا کە قسە لەسەر مندال دەکرا زیاتر باسەکە دەهاتەوە سەرئەوەی کە ئایا مندال دەبیت لای دایک بیت یان باوک، ئایا دایک زیاتر دلسۆزە بۆ مندال یان باوک... ئیتر ڕەنج وئازارو معاناتەکانی مندال لەپرۆسەی جیابوونەوەی دایک وباوکدا، بەتایبەت لەو حالەتانەدا کە یەکیِکیان مندالەکەیان بە بارمتە دەگرن ودژایەتی بەرامبەرەکەیان پێدەکەن، بەداخەوە کەمترین تیشکی دەخرایەسەرو نەدەبوو جێگەی بەدواچون. بۆیە بەگرنگمزانی لەمبارەوە قسەیەک بکەین!\nمندال لە دووڕیانی مرۆڤ و کالادا.\nبەداخەوە لە کۆمەلگاکانی خۆرهەلاتی ناوەراستدا کاتیک باسی مندال دەکەین، هێشتا بەو شوێنە نەگەشتووین کە بە دەر لە گرێدانەوەی بە دایک و باوک، وەک مرۆڤێک مافەکانی بە ڕەسیمیەت بناسیریت و چوارچێوەیەک هەبێت کە تیدا بە دەر لە ڕۆلی دایک، باوک، ئاین و نژاد، کچ و کور بوون ماف و بەها ئینسانیەکانی پاریزراوبێت، وەک ئەوەی کە لە ولاتانی ئەوروپادا هەیە. کێشە هەرە گەورەکە ئەوەیە کە کۆمەڵگا بەرپرسیار نیە لەبەرامبەر و ماف و تەندروستی وئاسایشی ژیانی مندالان. هەربۆیە ئێستەشی لەگەڵدابێ بڕیاردەری دەستپێک و کۆتا لە هەر ڕوویەکەوە دایک و باوک و بەرپرسانی ڕاستەوخۆی مندالان خۆیانن. لێرەشەوەیە بە حوکمی سروشتی گەورەسالاری و کۆنەپەرستی داب و نەریتی کۆمەلایەتی و ئاینی سنورێک بۆ قەڵمڕەوی جوڵەی مندال و ئاراستەکردنی ژیانی دادەنرێت. هەر بۆیە کاتێک کە دەلێن مندالەکەم ئیتر کەسێک هەیە کە بریار لە هەموو مقەدەراتی ژیانی ئەو مندالە دەدات لە دەرەوەی هەر یاساو ڕێسایەک و لە دەرەوەی زۆرێک لە مافە نیودەولەتیەکانی مرۆڤ و بەتایبەت مندالان. دروست تراژیدیاو بێ مافیە گەورەکە لێرەوە دەست پیدەکات، مادام تۆ باوک یان دایکی ئەو مندلەی ئیتر بەبی هیچ جۆرە کۆنترۆل وچاودیری و لیپرسینەوەیەک، تۆ مافی بریاردانت هەیە لەسەر کۆی ژیان و چارەنووسی مندالەکەت بە چاک و خراپیەوە؛ بەبێ ئەوەی کە هیچ بەهایەک بۆ بەدواچون و داوەریەکی یاسای بۆ مافەکانی مندال دابنێت کە لە دەرەوەی ویست وئارەزوەکانی تۆی دایک وباوکدایە. واتە لێرەدا تیشکی پلاجیکتورەکە بەدەوری بریارەکانی باوک ودایکدا دەسووڕیتەوە ، بەدەر لەوەی کە ئایا ئەو بریارە دەتوانێت چ کاریگەریەکی هەبێت لە ئایندەی ئەو مندالەدا، ئایا ئەو دایک و باوکە چەند شایەنی ئەوەبوون کە بتوانن بریاریکی تەندروستدارو بێکێشە بدەن، ئایا ئەو بریارەی دایک یان باوک دەیدەن چەند لەبەرژەوەندی ئایندەی ئەو مندالەدایەو چەندە توانیویەتی ئەمنیەت وئاسایش و کەرامەتی ئینسانی ئەو مندالە بپاریزیت؟ ئایا ئەو بریارەی کە باوک یان دایک دەیدات چەندە دەوریان هەبووە لە دروستکردنی بالانیسکی تەندروستدار کە تیدا مندال بتوانیت لە خۆشەویستی هەردوولا بەهرەندبێت... چەندە توانیویەتی کە مندال لەهەر جۆرە خەمۆکی و دلەڕاوکەو دابران و ناتەباییەکی باری دەرونی بپارێزرێت. ئەمانەو گەلێک پرسیاری تر دەتوانێت پاشکۆی ئەو بریارانە بێت کە باوک یان دایک دەیدات. بەلام لە ڕاستیدا بەداخەوە زۆربەی زۆری ئەم حالەتانە لە بریارە یەک لایەنەکانی دایک یان باوکدا لەبەرچاو ناگریت و هیچ بەهاو مانایەک پەیدا ناکات، بە پێچەوانەوە ئەوەی کە ئێَمە دەیبین ئەوەیە بە تایبەت لەحالەتی جیابوونەوەی و لیکترازنی خێزاندا ئەوەی مانا پەیدا ناکات، تەندروستی و بەرژوەندی و ئایندەی ئەو منالانەو راگرتنی ئەو بالانسەیە کە بەر لەهەر کەسیک مندال پیوستی پیەتی. ئەوەی کە لە کۆمەڵگای ئێمەدا زۆر بەرجەستە دەبێتەوە ئەوەیانە کە مادام تۆ باوکیت یان دایکیت ئیترە چماقەکەت بەدەستەو چۆنی ئاراستە دەکەیت مافی خۆتانەو دەبێت هەروابێت. بەبێ ئەوەی کە تەنیا جاریکش لەخۆمان بپرسین کە ئایا بەراستی هەموو بریارەکانی دایک و باوک دروستە، کە ئایا باوک و دایک هەقیانە کە بەوشیوە بەپێ مەزاج و تێگەشتنی خۆیان بریار بدەن... لەهەموشی گرنگتر بەبی ئەوەی کە بۆ تەنیا جاریکیش لەخۆیان بپرسین کە ئایا ئەو مندالە هیچ مافێکی بەسەر دایک و باوکەوە هەیە؟ ئایا ئەو مندالە ئیجبارە کە لە نیوان دەساری بی رەحمانەی دایک و باوکدا بهاڕدرێت؟؟! وەک ووتمان کێشەکە ئەوەیە لە کۆمەلگای ئێمەدا باوک و دایک مافی خاونداریەتی متلەقیان هەیەو هیچ سنوریک وهیچ یاساوریسایەک وهیچ ناوەندیکی چاودیری کردن و بەدوا چوون و پلانیک نیە بۆ دیاری کردنی ئەو پیداویستیانەی کە دەبیت باوک و دایکیش پی هەلسن لە بەرامبەر بەژیانی جگەرگوشەکەیاندا و جێ بەجێ بکەن. هەڵبەتە لێرەدا نابێت چاو لەو راستیەش بنوقینین کە کێشەیەکی گەورە لەم کۆمەلگایەدا وەک ئەوەی کە هیچ بیمەیەکی بیکاری و پشتیوانەیەکی مادی نیە، تەنانەت زۆریک لە پێداویستی ژیان وگوزەرانی مندالانیش دەکەویتە سەر شانی باوک و دایک کە ئەمەش هێندەی تر کێشەکان ئالوز ترو پڕ بەربەستر دەکاتەوە. دیویکیتری ئەم گرفتانە لەوشوێنەوە سەرچاوە دەگرێت کە سەرباری ئەوەی کە لە ڕووی پەروەردەییەوە ئەم کۆمەلگایە ویران بوونیکی زۆر گەورەی پێوە دیارە کە ئەمەش هەر لەباخچەی مندالانەوە دەگرێتە خۆ تا ئاستی هەموو ئەو قۆناغانەی کە مندالی خوار 18 سال پیدا تیپەر دەبیت، هاوکات زۆریک لە ئورگان وناوەندە هاوکارو ڕێخۆشکەرەکان بێ بەشە، کە منداڵ دەتوانێت لە سایەیاندا ژیانێکی ئینسانی ترو ئەمنتری بەهرەمەندبیت. لە هەر کۆمەلگایەکی شارستانیدا چەندین بنکەو ئورگانی حکومی و نا حکومی هەیە بۆ بەداوچوون ولیپرسینەوە زامنکردنی ئەمنیەت و ئاسوودەی مندال هەر لەو کارمەندە تایبەتیانەی سوسیال، خستەخانە، باخچەی مندالان، قوتابخانە، دەرونانس، تویژەریی کۆمەلایەتی، مندال پاریزان، سەنتەری دژی تووندوتیژی، چەندین ئورگانی تری پەیوەندارو دەیان و بگرە سەدان پرۆژەی پەروەردەکردن وبارهینان و پاراستن و ئاسوودە کردنی ژیانی مندالان لە گۆریدایە. تیکڕای ئەمانە ئەگەر لە یەک دوو پرۆژەو ناوەندا کۆکەینەوە لە کوردستاندا هێشتا ئەوانش لە ئاست ئەم شارو ئەو شاردا کە ئەویش بەجۆریکە زۆربەی زۆری مندالانی ئەم کۆمەلگایە لێ بێبەشن. هەموو ئەمانە لەکاتیکدا کە کۆمەلیک داب و نەریت و ڕێگەو ڕەوشت لەم کۆمەلگایەدا بەرۆکی بە ژیان و چارەنوسی مندالان گرتووە کە چەند بەرامبەر ژیانیان و ئایندەیانی خۆستووتە بەردەم مەترسی یەکجار گەورەوە. یەکیک لەو حالەت و دیاریدە مەترسیدارانە بەکارهینانی مندالە لە نیوان کیشمەکیشەکانی دایک و باوکدا، بەجۆریک وەک بارمتەیەک مندال لە پەیوەندیەکانی نیوان دایک و باوکدا بەکاردەهینرین و دایکەکە باوکەکە بی بەش دەکات لە بینین و دیداری مندالەکەی، یان بە پیچەوانەوە باوکەکە دایکەکە بی بەش دەکات، هەروەها بەهەردوولایانەوە مندالەکەش لە بینی بەرامبەرەکەیان بی بەش دەکات. بالەوەشیان بگەرین کە چۆن لەهەولی میشک شۆردنەوەی مندال و تەلقینکردن و بە دیوەزمەکردنی دایک یان باوک لەلایەن ئەوەییانەوە کە مندالەکەی گرتووەخۆ. بەداخەوە زۆرجار دەبینین کەمندال وەک چەکێکی کارا بەکار دەهێنریت لە شەرەکانی نیوان دایک وباوکدا و بەرامبەرکەی پێ سزا دەدرێت. مادام تۆ دایکێکی بەو شێوە بوویت یان پێچەوانەکەی تۆ باوکیکی ئاوابوویت ئیتر مافی بینین و پەیوەندی کردنت لەگەلەکەدا نابیت. تەنانەت زۆرجاریش هەوڵ دەدرێت کە ئەو ڕق ئەستووری و قین وبیزاریە فێری مندالەکانیش بکەن و ئەوانیشی پی بارگاوی بکریت.\nلیرەدا کیشەیەکی تایبەت تر کە بۆ مندالی ئەو دایک و باوکانە دیتە پیشەوە کە پیشتر لە هەندەراندا ژیانیان بەسەربردوە، ئەوەیە کە سەرئەنجامی قول بوونەی کیشەکانی نیو خیزان و جیابونەوەو هەندی جاریش رفاندنی ’’بردن’’ەوەی ئەو مندالە بۆ کوردستان، کەجیاواز لەوەی کە ئەمە شۆک و هەنگاویکی زۆر مەترسیدارە بۆ مندالیِک کە لە ئەمنیەت وئاسایشیکی زۆر بالاتردا ژیانی بەسەربردوە لەپڕ جیگوڕکیەکی گەورەی نەخوازراو بە مندالەکەت دەکەیت، تەنانەت زۆرجار رووبەرووی مەترسی ئەمنی و ئابوری و نائاسودەیەکی زۆری دەکەیتەوە. ئەمە جگە لەوەی کە تووشی شۆکی دابرن و دوورخستنەوەی دەکەیت لەو جۆرە لە ژیانی ئاسای و جیکەوتوانە لە کۆمەلگایەک کە پَیشتر ژیانی تیدا بەسەربردوە. ئەم بریارە وادەکات کە هەموو بوارەکانی ژیانی ئەو مندالە گۆرانی گەورەی بەسەردابیت. هەر لە باخچەی مندال و قوتاخانە و ژینگەو هاوری و دۆستان و زمان وبەشێک لە کلتوریک کە چووتە ڕۆحی ئەو مندالە بەشیوازی زۆر جیاواز سیستەمی ژیانی بارهیناوەو تۆ لەپر دایدەبریت و دووری دەخەیتەوە. بۆ ئەم ئالوگۆڕە زۆر جار مندال دووچاری باری دەرونی ئالوزو ناتەندروستدار تووڕەی، خەمۆکی، سترێست، نامۆبوون، پەراویز بوون دەکاتەوەو لە پرۆسەیەکیدا جیاواز لە ویست و ئامانجی دایک یان باوک کاتێک کە لە یەکێکیان دوردەخرێتە، کۆی ئەم حالەتانە ئەو مندالە پەلکیشی ئایندەیەکی کارەساتبارو ناجێگیر دەکاتەوە. ئەمە جگە لەوەی کە هەموو ئەمانە نەک تەنیا پێشلکاریەکی گەوەرەیە لە مافەکانی ئەو مندالە دەکرێت بەلکو هاوکات ستەم و چەوسانەوەیەکی کەم وێنەیە کە هیچ پاساوێکی دایک و باوک ناتوانیت وەلام دەرەوە بێت بەو ناهەقیە. بۆیە دەمەوێت ئەوە بلێم کە پۆلینکردن یا لایەنگیری کردنی دایک یان باوک و مافدان بەوەی کە ئەو مندالە دەبیت لەلای کامیان بمینیتەوە بەلاریدابردن وستەمێکی یەکجار گەورەیە لە ژیان و چارەنووسی ئەو مندالانە دەکرێ، ئەم جۆرە لە لوژیک و پشگیری کردنە ناوشیارانەو نا بەرپرسانە لە یەکێک لەو دوو لایەنە باری گران و ئایندەی ژیانی ئەوخیزانانەو بەتایبەت ئەو مندالانە گرانترو ناجیگیرتر دەکاتەوە.


ئەمریکا رێکاری نوێ به‌رامبه‌ر ئێران ده‌گرێته‌به‌ر\n25/2/2021 - 19:42\nگوتەبێژی وەزارەتی دەرەوەی ئەمریکا رایگەیاند: پشودرێژی ویلایەتە یەکگرتووەکانی ئەمریکا بەرامبە گەڕانەوەی ئێران بۆ نێو رێککەوتنی ئەتۆمی ساڵی دووهه‌زار و پازده سنوردارە و رێکاری نوێ دەگرنەبەر تا رێگری بکەن لەوەی تاران دەستی بگات بە چەکی ئەتۆمی.\nنێد پرایس، گوتەبێژی وەزارەتی دەرەوەی ئەمریکا لەکۆنفرانسێکی رۆژنامەنوسیدا ئاماژەی بەوەشکرد: پشودرێژیمان سنوردارە، بەڵام باوەڕمان وایە سەرۆک جۆ بایدن لەسەر ئەم بابەتە هەڵوێستی ڕوونی هەیە و ئەو هەنگاو و رێکارانەشی گیراونەتەبەر كاریگه‌رن.\nئاماژەی بەوەشکرد، رێکارەکان و چارەسەری دیپلۆماسی دەتوانێت رۆڵی کاریگەر بگێڕن بۆ ئەوەی ئێران نەتوانێت ببێت بە خاوەن چەکی ئەتۆمی.\nلەماوەی چەند رۆژی رابردوودا ئێران داواکاری وڵاتانی ئەوروپای بۆ دەستبەجێ راگرتنی پیتاندنی یۆرانیۆم و گەڕانەوە بۆ پابەندبوونەکانی بە رێککەوتنی ئەتۆمی ساڵی دووهه‌زار و پازده رەتکردەوە و پەرلەمانی ئێرانیش رێگریکرد لەوەی تیمی ئاژانسی نێودەوڵەتی وزەی ئەتۆم سەردانی ناوەندە ئەتۆمییەکانی وڵاتەکەی بکەن.\nفه‌رمانده‌یه‌كی سه‌ربازی ئه‌مریكا: ئێران هه‌ڕه‌شه‌یه له‌سه‌ر ئه‌مریكاو هاوپه‌مانان له ڕۆژهه‌ڵاتی ناوه‌ڕاست\nله‌مانگی رابردوو زیاتر له24 هاووڵاتی كورد له‌كوردستانی ئێران كۆتاییان به‌ژیانی خۆیانیان هێناوه\nكۆرۆنا فه‌رمانده‌یه‌كی سوپای پاسدارانی ئێران ده‌كوژێت


قاچاخ هەرێمی پڕ كردووە لە خۆراكی خراپ | ئاژانس\nHome سەرەکی قاچاخ هەرێمی پڕ كردووە لە خۆراكی خراپ\nحكومەت لیستی داواكراوی ڕاگەیاندووە بەڵام ناتوانێت ڕێگر بێت\nهاوردەكردنی چەندان جۆر خۆراك بۆ هەرێمی كوردستان قەدەغە كراوە، بەڵام نموونەی سەرجەم ئەو خۆراك و كەلوپەلانە لەناو بازاڕەكانی كوردستان دەبیندرێت، هۆكارەكەشی بەقاچاخ هاوردن و كاری هەندێك كۆمپانیان كە بەرپرسانی لە پشتەوەن.\nبە پێی ئامارەكانی وەزارەتی پیشەسازی و بازرگانی، ئەو خۆراكانەی قەدەغەن بێنە كوردستانەوە بریتین لە، چەند جۆرێكی دەرمان، چەند جۆرێكی مریشكی بەستوو، خۆراكی تری وەك برنج، ماددەی خۆراكی، تەقەمەنی و یاریی ئاگرین.\nچەند جۆرێكی دیكەش قەدەغەن وەك خواردنی قوتوو و باسرمە، هەندێ جۆری خواردنەوە گازی و كحولییەكان، هەندێ دەرمانی جوانكاری، دەرمانی لەناوبردنی مێشومەگەز و مێروو، چەند جۆرێك كەلوپەلی بیناسازی بەتایبەت پلاستیك، نەوت و بەنزین كە هەندێكی ژەهراوین و ئەو خواردنانەی وشك دەكرێنەوە یان بە هۆی تێكەڵكردنی ماددەی ترەوە قەدەغە دەكرێن، وەك هەنجیر یان قەیسیی وشككراو- هەندێ جۆری، فستق و بادەم و گوێز كە هەندێ جۆریان لە كوالێتی دەرناچن و چەندان جۆر شتی تریش.\nنەوزاد ئەدهەم، بەڕێوەبەری گشتیی بازرگانی لە وەزارەتی پیشەسازی و بازرگانی، ئاماژەی بەوە دا، هاوردەكردنی خۆراك ئێستا پشكی شێری هاوردەكردنە و دوای ئەویش كەرەستەی بیناسازی و ناوماڵ دێت.\nوتیشی: ״لیستێكی دووردرێژ هەیە لە ماددەی قەدەغەكراو لە كەلوپەل و خۆراكی جۆراوجۆر بۆ ناو هەرێم، بەڵام بە داخەوە ناتواندرێت ڕێگریی تەواوەتی بكرێت و نموونەیان لە بازاڕدا دەبیندرێت و دەستیان بەسەردا دەگیرێت.״\nوتیشی: ״ڕێگەی قاچاغ و كۆمپانیای حزبی و كەسییەكان كە دەستڕۆیشتوون هۆكاری سەرەكین بۆ هێنانی مه‌وادی خراپ كە كوالێتیی كۆنتڕۆڵیان بۆ ناكرێت و دێنە هەرێمەوە و خەڵكێكی زۆر لێیان زەرەرمەند دەبێت لە ڕووی تەندروستی و بازرگانی و بەكارهێنانەوە.״\nساڵی ڕابردوو بە بڕی یەك ترلیۆن و 805 ملیار و 900 ملیۆن دینار كەلوپەل و خۆراك لە سەرجەم سنوورە وشكایی و ئاسمانییەكانەوە هێندراونەتە هەرێمی كوردستانه‌وه.\nد.خاڵس ئەحمەد حەمەدئەمین، بەڕێوەبەری گشتیی دیوانی وەزارەتی كشتوكاڵ، بە ״ئاژانس״ی ڕاگەیاند، وەزارەتی كشتوكاڵ و بازرگانی بە هەماهەنگی لیستێكی دووردرێژیان لایە لە كەلوپەل و خواردەمه‌نیی جۆراوجۆر كە قەدەغەمان كردوون بێنە كوردستان بەڵام كۆنتڕۆڵكردنی قورسە.\nوتیشی: ״وەزارەتی كشتوكاڵ بەرپرسە لە سەلامەتی و باشیی خۆراك بۆ هاووڵاتییان و دابینكردنی ئاسایشی خۆراك، بەڵام ئەوە هەر بە وەزارەتی كشتوكاڵ ناكرێت و پێویستی بەزۆر دامەزراوەی تر و مەبدەئی نیشتیمانی هەیە، بەڵام بەداخەوە كەموكوڕی زۆر هەیە.״\nلە بازاڕەكانی هەرێمی كوردستاندا زووزوو خۆراك و خواردن و كەلوپەلی جۆراوجۆر لەناو دەبرێن و لە سنوورەكانیشەوە زووزوو خواردنی بەسەرچوو دەگەڕێندرێنەوە، بەڵام هێشتا خۆراك و كەلوپەلی بێكوالێتی دێنە كوردستان و لە بازاڕەكان دەبیندرێن.\nخەڵەف ئەحمەد، ئەندامی لیژنەی كشتوكاڵ لە پەرلەمانی كوردستان بە ״ئاژانس״ی وت: ״هاتنی ئەو كەلوپەل و خۆراكە قەدەغەكراوانە بۆ ناو بازاڕەكانی هەرێم بەرپرسیارێتییەكەی دەكەوێتە سەر كوالیتیی كۆنتڕۆڵ كە بە باشی ئیش ناكات و دەبێت لێپرسینەوە لەوان بكرێت كە بۆچی ڕێگە بە خواردنی قەدەغەكراو دەدات بێتە كوردستان و لیستەكەشیان لایە.״\nوتیشی: ״وڵاتانی دەوروبەر هەر شتێك بە كەڵك نەیەت و خراپ بێت بۆ كوردستانی دەنێرن و كوردستان وەك بازاڕێك بۆ ساغكردنەوە سەیر دەكەن، لەوەشدا هەندێ كۆمپانیا و بەرپرسی لە پشتەوەن و ئەو كارە نایاساییە دەكەن.״


نۆشداره‌كا دهۆكێ به‌حسێ وان ئه‌گه‌ران دكه‌ت یێن زیره‌كیا زارۆكێ ژناڤ دبه‌ن | Evro News\nسه‌ره‌كى ساخله‌مى نۆشداره‌كا دهۆكێ به‌حسێ وان ئه‌گه‌ران دكه‌ت یێن زیره‌كیا زارۆكێ ژناڤ دبه‌ن\nنۆشداره‌كا دهۆكێ به‌حسێ وان ئه‌گه‌ران دكه‌ت یێن زیره‌كیا زارۆكێ ژناڤ دبه‌ن\nئه‌ڤرۆ، له‌زگین جوقی:\nنوشداره‌كا نیشته‌جێ خولاو ل نه‌خۆشخانا هێڤی یا زارۆكان دیاركركو زیره‌كیا زارۆكی بابه‌ته‌كێ هه‌ستیاره و خێزان دشێن وێ زیره‌كیا زارۆكان چێكه‌ن بۆ زارۆكی، هه‌روه‌سا خێزان دشێن ژ ناڤ ژی ببه‌ن.\nد. جینان به‌شار محمد، نوشدارا نیشته‌جێیا خولا ل نه‌خۆشخانا هیڤی یا زارۆكان ئاشكه‌را كركو یاریێن ئه‌لكترونی و نه‌ڤه‌خوارنا ئاڤێ و نه خوارنا خوارنێ دانێ سپێدی ودوروكه‌فتن ژ ژیانا زارۆكینیێ و یاری پێكرنا دایكێ و نه‌چاركرنا زارۆكی و گرتنا ده‌رگه‌هێ دانوستاندنا دگه‌ل زارۆكان، ئه‌و هه‌موو دبنه ئه‌گه‌ر زیره‌كیا زارۆكی ژناڤ بچیت و گۆت: یاریێن ئه‌لكترونی زیره‌كیا جڤاكی و زمانه‌وانی دكوژیت و هنده‌ك جاران دبیته ئه‌گه‌رێ خوین به‌ربوونا مێشكی ژبه‌ر زێده ته‌ركیزكرنێ.\nد.جینان گۆتژی: نه ڤه‌خوارنا ئاڤێ ب تایبه‌تی د وه‌ختێ خواندنێ دا دیسان ئه‌گه‌ره‌كه، چونكو 85% مێشك ژئاڤێ پێك دهێت ژبه‌ر هندێ پێدڤی یه د وه‌ختێ خواندنێ دا هه‌ر 45 خوله‌كاندا په‌رداغه‌كا ئاڤێ ڤه‌خۆن، چونكو هه‌كه ئاڤێ ڤه‌نه‌خۆت د وه‌ختێ خواندنێ دا هنده‌ك لڤینێن خوه نه‌ویست دكه‌ت وه‌كو كوخین و بێهنژین و لڤاندنا كورسیكێ وپالدانا مێزێ وه‌سا مرۆڤ دزانت زارۆك یێ بێزاربوی.\nناڤهاتی ئه‌وژی دیاركركو نه‌خوارنا خوارنێ ل دانێ سپێدی ئه‌وژی باش نینه، چونكو هه‌كه مرۆڤ خوارنێ سپێدی نه‌خۆت تووشی دابه‌زینا رێژا شه‌كرێ دبیت دناڤ خوێنێ دا ئه‌ڤه بیته ئه‌گه‌ر خوارنا پێدڤی نه‌گه‌هیته مێشكی، هه‌روه‌سا دوروكه‌ڤتن ل ژیانا زارۆكینینێ ژی ده‌مێ ژیێ بچووكاتیێ دا زارۆك نه‌چار كه‌ی كو بخوینت و فێری تشتان بیت و دوور بكه‌ڤیت ژ ژیانا وی یا ئاسایی كو یاریكرنه و دێ كارتێكرنه‌كا خراب ل سه‌ر كه‌سایه‌تیێ و مێشكێ زارۆكێ ب جه هێلیت.\nد. جینان به‌شار، خویا ژی كر: یارێ پێكرنا دایكێ ژی دبیته ئه‌گه‌رێ دروستبوونا ترسێ و وه‌ستیانێ و ژبیركرنا ساخله‌م، چونكو دڤه‌كۆلینێن ڤێ دووماهیێ دا دیاربوویه كو به‌هره‌مه‌ندی ژ دایكێ بۆ زارۆكی دمینیت، هه‌روه‌سا ژی نه‌چاركرنا زارۆكێ ب پیچكرنا ده‌ستخه‌تی ل ده‌مێ نڤێسینێ دا، خه‌تێ مه‌زن نیشانا باوه‌ری ب خوبوونێ یه وهه‌ستكرنا ب ئارامیا ده‌روونی یه، هه‌كه مرۆڤ هه‌ول بده‌ت خه‌تێ زارۆكی دده‌مێ نڤیسنێ دا یێ بچووك بیت ئه‌ڤه باش نینه بۆ زارۆكان.\nته‌كه‌زكركو: گرتنا ده‌رگه‌هێ دانوستاندنا دگه‌ل زارۆكی ژی ب ئه‌گه‌رێ نه‌ریت و كه‌لتورێ جڤاكێ گه‌له‌ك جارا گوهێ خوه نادانه زاروكان یان ناهێلن ده‌ربرینێ ژ بیرورایا خوه بكه‌ت ل به‌ر بابه‌تی باخڤت ئه‌ڤه ژی زیره‌كیا زمانه‌وانی و جڤاكی دكوژیت.\n89 queries in 0.874 seconds.


كارنامەی كۆبوونەوە پەڕلەمان بڵاوكرایەوە – تۆڕی میدیایی خەڵک\nكارنامەی كۆبوونەوە پەڕلەمان بڵاوكرایەوە\n2019/04/05 - 3:30 PM\nبڕیارە پەڕلەمانی عیراق كۆبوونەوەكانی دەستپێبكاتەوە و خوێندنەوە بۆ چەند پڕۆژە یاسایەك بكات، بەڵام هیچ ئاماژەیەك بۆ تەواوكردنی كابینە وزارییەكەی عیراقی لەخۆنەگرتووە.\nفەرمانگەی ڕاگەیاندنی پەڕلەمانی عیراق لە ڕاگەیەندراوێكدا ئاماژەی بەوەكردووە، ڕۆژی چوار شەممە 17ی نیسان كۆبوونەوەی ژمارە 11 لە كاتژمێر 11ی پێشنیوەڕۆ ئەنجام دەدرێت.\nڕاشیگەیاندووە، لەو كۆبوونەوەیەدا دەنگ دەدرێت لەسەر پڕۆژە یاسای ئیدارەی دارایی و خوێندنەوەی یەكەمیش بۆ پڕۆژە یاسای دەستەی ڕاگەیاندن و پەیوەندییەكان دەكرێت.\nهەر بەپێی بەرنامەی كارەكە، خوێندنەوەی یەكەم بۆ پڕۆژە یاسای بەشداری كردنی عیراق لە ڕێككەتننامەی بانكی وەبەرهێنانی ئاسیایی بۆ ژێرخان و پڕۆژە یاسای دەستەی باڵای دەریاوانی عیراقی دەكرێت.\nئاماژە بەوەشكراوە، گفتوگۆ دەكرێت لەسەر پڕۆژە یاسای شاری پیشەسازی و هەروەها گفتوگۆ لەسەر یاسای هەمواری یەكەمی دەستەی نەزاهە دەكرێت.\nلە بەشەخۆراك برنجی بەڕازیلی دابەش دەكرێت\nپارتی بە فەرمی ڕێككەوتنەكەی لەگەڵ یەكێتی ڕاگەیاند


ئەمڕۆ ساڵیادی دامەزراندنی یەکەمین رۆژنامەی ئەلیکترۆنی کوردییە\nئەمڕۆ شەممە (20/3/2021)، سایتى (سبەی) مۆمی (14) ساڵەی تەمەنی دادەگیرسێنێت.\nلە (20)ی ئازاری ساڵی (2007) لە دەستپێکی ساڵێکی نوێی کوردیدا، سایتی (سبەی) وەک یەکەمین رۆژنامەی ئەلیکترۆنی کوردی و یەکەم دامەزراوەی میدیایی کۆمپانیای وشە، لەژێر سەرپەرشتی سەرکردەی نیوسەدە لە خەباتی گەلی کورد و روناکبیرو مێژونوس و رۆژنامەنوس، رەوانشاد (نەوشیروان مستەفا) بە پەیامی (سبەی) کەوتەکار.\nسایتی سبەی گوزارشتی؛ (رەخنە بەزمانی گوڵ)ی كرد بە دروشمی كاركردنی رۆژنامەوانیانەی خۆی و بەزمانێكی هێمن و دور لە ناوزڕاندن، دەستی بەپەخشكردنی وتار و بابەتە رۆژنامەوانیەكانی كرد.\nپەیامی سبەی بڵاوكردنه‌وه‌ی فه‌رهه‌نگی دیموكراسی، هه‌ڵبژاردنی ئازاد، كاراكردنی پارله‌مان، ململانێی هێورانه، ده‌ستاوده‌ست كردنی هێورانه‌ی دەسەڵاتی سیاسی، قبوڵ كردنی یه‌كتری، رێزگرتنی مافی كه‌مایه‌تی.\nبڵاوكردنه‌وه‌ی فه‌رهه‌نگی یه‌كسانی قانونیی له ده‌نگدانی هه‌ڵبژاردنه‌كاندا، له خۆپاڵاوتندا بۆ پۆستی جیاواز، له وه‌رگرتنی وه‌زیفه‌كانی حكومه‌تدا، له وه‌رگرتنی زه‌وی و ئۆتۆمبێل و یارمه‌تی و دارایی و سه‌فه‌ردا، بێ گوێدانه جیاوازی ئینتیمای حیزبی، دینی، مه‌زه‌بی و، ره‌چه‌ڵه‌كی نه‌ته‌وه‌یی و عه‌شیره‌تی. بڵاوكردنه‌وه‌ی فه‌رهه‌نگی یه‌كسانی قانونیی، كۆمه‌ڵایه‌تی، سیاسی، ئابوری، نێر و مێ و، خۆشكردنی زه‌مینه‌ی به‌شداری ئافره‌ت له هه‌مو بواره‌كانی ژیان دا، به تایبه‌تیی له ده‌زگاكانی بڕیاردانی سیاسی دا.\nبڵاوكردنه‌وه‌ی فه‌رهه‌نگی جیاكردنه‌وه‌ی ده‌سه‌ڵاتی حیزب له حكومه‌ت و جیاكردنه‌وه‌ی ده‌سه‌ڵاته‌كانی ته‌شریعی و ته‌نفیزی و قه‌زایی له یه‌كتری و دابینكردنی سه‌ربه‌خۆیی دادگا. بڵاوكردنه‌وه‌ی فه‌رهه‌نگی سه‌روه‌ری یاسا و چه‌سپاندنی ده‌وڵه‌تی قانون و لێپرسینه‌وه‌ی قانونی، بێ جیاوازی پله و پایه‌ی حكومه‌تی و حیزبی و كۆمه‌ڵایه‌تی، له هه‌ركه‌سێ كه لادان و سه‌رپێچی و پێشێلی لێی روبدا. بڵاوكردنه‌وه‌ی فه‌رهه‌نگی دادی كۆمەڵایه‌تی له دابینكردنی كار، شوێنی ژیان، خوێندن، و ته‌ندروستی و، بێكاری و، په‌ككه‌وتن و پیری دا. بڵاوكردنه‌وه‌ی فه‌رهه‌نگی لێبوردن و پێكه‌وه ژیانی پێکهاتە نه‌ته‌وه‌یی و دینی و مه‌زه‌بی و خێڵه‌كییه‌كانی دانیشتوانی كوردستان و، سه‌لماندنی مافه سیاسی، رۆشنبیری، ئابوری و كارگێڕییه‌كانی، توركمان، عه‌ره‌ب، مه‌سیحی، ئێزیدی، شه‌به‌ك و، هاوبه‌شیان له داوده‌زگاكانی دەسەڵاتی سیاسی دا.\nبڵاوكردنه‌وه‌ی فه‌رهه‌نگی هۆشیاری نه‌ته‌وه‌یی، چه‌سپاندنی دڵسۆزی بۆ نه‌ته‌وه و نیشتیمان له جێگه‌ی دڵسۆزی بۆ سه‌ركرده و ناوچه و خێڵ و حیزب. بڵاوكردنه‌وه‌ی فه‌رهه‌نگی هاوڵاتی بون و ماف و ئه‌ركه‌كانی، كه راگه‌یاندنی جیهانی مافی مرۆڤ و، ده‌ستوری عێراق و قانونه‌كانی كوردستان، سه‌لماندویانه و داكۆكی لێ كردنی له به‌رامبه‌ر هه‌ر ده‌ستدرێژی و پێشێلكردنێكی دا. بڵاوكردنه‌وه‌ی فه‌رهه‌نگی پاراستن و پاك و خاوێن راگرتنی ژینگه. ئێمه، ئه‌وانه‌ی له دامه‌زراوه‌ی سبه‌ی دا كار ئه‌كه‌ین، هه‌وڵ ئه‌ده‌ین بۆ:\nبڵاوكردنه‌وه‌ی فه‌رهه‌نگی رۆشنایی و گه‌یاندنی زانیاری راست : له‌سه‌ر بودجه‌ی ساڵانەی حكومه‌ت و چه‌ندایه‌تی داهات و چۆنیه‌تی خه‌رجی و، جۆری دابه‌شكردنی به‌سه‌ر كه‌رت و ناوچه جیاوازه‌كانی دا. له‌سه‌ر گفتوگۆی سیاسی و دارایی و سه‌ربازی ده‌سه‌ڵاتی سیاسی كورد و لایه‌نه‌كانی تر. له سه‌ر هه‌ڵسوكه‌تی كاربه‌ده‌ستانی پایه به‌رز له ئه‌نجامدانی فرمانه‌كانییان. له سه‌ر بازاڕ و ئاشكرا كردنی هۆكانی پاشاگه‌ردانی و گرانی خوارده‌مه‌نی و كه‌لوپه‌ل و چۆنیه‌تییان. له سه‌ر پرۆژه‌كانی ئاوه‌دانی و خزمه‌تگوزاری و ئاشكراكردنی هۆكانی دواكه‌وتن و خراپ جێبه‌جێ كردنیان.\nله سه‌ر كه‌چڕه‌وی دارایی و قانونی و ئیداری داووده‌زگا حكومه‌تیه‌كان. بایه‌خدان به سامانی مرۆیی: به‌مناڵان، به ئاماده‌كردنی زه‌مینه‌ی مادی پێگه‌یاندن و په‌روه‌رده و نه‌شونماكردنی ئێستا و پاشه‌ڕۆژیان. به نه‌وه‌ی نوێ، به دابینكردنی پێویستی مادی و مه‌عنه‌وی به‌شداری و سه‌ركه‌وتنیان له پلیكانه‌كانی كاروباری گشتی و ژیانی سیاسی و داوده‌زگای حكومه‌تی و رێكخراوه‌كانی كۆمه‌ڵی شارستانی دا. به‌زانایان و هه‌ڵكه‌وتوانی بواره جیاوازه‌كانی زانست و ژیان. بایه‌خدان به گوزه‌رانی وارسی شه‌هیدان و ئه‌نفالكراوه‌كان و كیمیاباران. به كۆمه‌ڵگای كوردی له هه‌نده‌ران، به دروستكردنی پردی پێوه‌ندی له نێوان كوردستان و هاوڵاتیانی ده‌ره‌وه بۆ وه‌رگرتنی كه‌ڵك له‌یه‌كتری، ئه‌وان له نیشتیمانه‌كه‌یان و نیشتیمانه‌كه‌یان له‌وان. به كه‌مئه‌ندامان، به‌ڕه‌خساندنی هه‌لی یه‌كسان، وه‌ك هه‌مو هاوڵاتیانی تر، له بواره گونجاوه‌كانی ژیان و كاردا. به پیرو په‌ككه‌وته، به‌دابینكردنی موچه‌ی به‌ساڵاچوان و شوێنی ژیان و چاودێریكردنیان له روی كۆمه‌ڵایه‌تی و ته‌ندروستی و ده‌رونییه‌وه.\nبایه‌خدان به سیسته‌می په‌روه‌رده‌یی خوێندگاو خوێندنی باڵا له په‌یمانگاو زانكۆكاندا. بایه‌خدان به ره‌خنه‌ی عه‌قڵانی و زانستی و هه‌وڵدان بۆ خوێندنه‌وه‌یه‌كی تازه‌ی مێژو و كلتور و ئاینی له كوردستاندا. بایه‌خدان به ئه‌ده‌ب و هونه‌ر و رێزگرتن له توانای به‌هره‌مه‌ندان و پشتیوانی كردنیان بۆ داهێنان. بایه‌خدان به سیسته‌می ته‌ندروستی و پاراستنی وڵات و رێكخستنی پێشمه‌رگه و، ئاسایش، سیسته‌می رێكخستنی داووده‌زگا حكومیه‌كان و بیرۆكراتی دائیره‌كانی. بایه‌خدان به بوژاندنه‌وه‌ی ئابوری دێهات، ئاوه‌دانكردنه‌وه‌ی ئاواییه‌كان و، نزیككردنه‌وه‌ی ئاستی خزمه‌تگوزاری و گوزه‌رانی شارو لادێ. بایه‌خدان به جوان كردنی سروشت و گه‌شت و گوزار، پاراستنی روه‌ك و باڵنده و ئاژه‌ڵی كێوی. بایه‌خدان به‌و ناوچانه‌ی هێشتا نه‌گه‌ڕاونه‌ته‌وه باوه‌شی نیشتیمان، به‌شداری له دانانی رێوشوێنی گه‌شه‌پێدان و گێڕانه‌وه‌یان بۆ سه‌ر هه‌رێمی كوردستان. بایه‌خدان به رونكردنه‌وه‌ی ئه‌و مادانه‌ی ده‌ستوری عێراقی كه په‌یوه‌ندیان به هه‌رێمی كوردستان و ده‌سەڵاته‌كانیه‌وه هه‌یه‌و هاوكاری فراكسیۆنه پارله‌مانیه‌كانی به‌غداو هه‌ولێر بۆ ئاماده‌كردنی پڕۆژه‌ی ره‌شنوسی ئه‌و قانونانه‌ی په‌یوه‌ندیان به مافه‌كانی دانیشتوانی كوردستان و كورده‌كانی ده‌ره‌وه‌ی كوردستانه‌وه هه‌یه. ئه‌مانه چوارچێوه‌ی گشتی ئه‌و په‌یامه‌ن كه ئێمه ئه‌مانه‌وێت... به گێڕانه‌وه‌ی خه‌می رۆژانه‌ی خه‌ڵك و ره‌خنه‌و داواكاری و خواسته‌كانیان و به گه‌یاندنی زانیاری راست و رۆشن به كۆمه‌ڵانی خه‌ڵك و ده‌سه‌ڵاتی سیاسی، له‌ڕێگه‌ی توێژینه‌وه‌ی زانستی و پێوانی رای گشتی و لە رێگەی هۆیەکانی راگەیاندنی جۆراوجۆری بیستن، بینین، خوێندنەوە- کە ئەم سایتە یەکێکیانە- ئەنجام بدەین.\nخەتە سورەکانی کە ئێمە رابگرێت لە سنورێکدا، بە تەنها، هۆشیاری سیاسییە لەبەرامبەر ئۆباڵی مێژویمان سەبارەت بە ئامانجی نەتەوەیی، قازانجی نیشتیمانی و نەتەوەیی، ئاسایشی نەتەوەیی کورد.\nهیوادارین لە جێبەجێکردنی ئەم پەیامەدا گەلەکەمان پشتیوان و کاردبەدەستانی وڵاتەکەمان هاوکارمان بن.\nدلێر عه‌بدولخالق: دەستگیرکردنى رۆژنامەنوسان پێچەوانەى کارنامەى حکومەتە\nبەوێنە... بەڕێوەچونی سیمیناری "سەردەمی دوای ئەمریکا لە ناوچەکە"


فەریزەی حەج دەستیپێكرد – تۆڕی میدیایی خەڵک\nفەریزەی حەج دەستیپێكرد\n2018/08/19 - 10:24 AM\nئەمڕۆ یەك شەممە بەجێگەیاندنی فەریزەی حەج لە دوای گەیشتنی حاجییەكان بۆ عەرەبستان بۆ مونا دەستیپێكرد و لەوێشەوە خۆیان ئامادە دەكەن بۆ ئەوەی سبەی دوو شەممە سەربكەون بۆ عەرەفە بە بەشداری نزیكەی دوو ملیۆن حاجی.\nحكومەتی عەرەبستان خزمەتگوزاری پێشكەشی حاجیان دەكات لە هۆكاری نوێی پەیوەندیكردن، نەخۆشخانەی گەڕۆك، خزمەتگوزاری خواردن و خواردنەوە و چاودێری نەخۆش و بەساڵداچووان و منداڵان و خاوەن پێداویستی تایبەت و رێگای تایبەتیان بۆ دیاریكراوە لەگەڵ سێزدە هەزار عەرەبانە كە لە نێویاندا 700 عەرەبانەی كارەبایی هەن.\nوەزارەتی كاروباری ئیسلامی بە هاریكاری لەگەڵ پەیوەندییەكانی سعودیە زۆرتر لە 27 ملیۆن نامەی هۆشیاری و رێنوینی حاجییەكانی بڵاوكردووەتەوە.\nهەڵۆكانی زاگرۆس بەرپرسیارێتی خۆی لە كوژرانی ژمارەیەك پاسدار لە بانە راگەیاند


فیلمی کوردیی "بێدەنگ" لە فیستیڤاڵی جیهانی فیلمی فەجر بەشداریی دەکا.\nفیلمی کوردیی "بێدەنگ" لە دەرهێنانی "عەلی عەسگەری" و "فەڕنووش سەمەدی" لە فیستیڤاڵی جیهانیی فیلمی فەجر نمایش دەکرێ.\nفیلمی کوردیی "سکوت" واتە "بێدەنگ" لە دەرهێنانی هاوبەشی سینەماکارانی ئێرانی دانیشتووی وڵاتی ئیتاڵیا "عەلی عەسکەری" و "فەڕنووش سەمەدی" بەرهەمی وڵاتانی ئیتاڵیا و ئەڵمانیا لە بەشی پێشبڕکێی "نێودەوڵەتی" بە ناونیشانی "سینەمای سەعادەت" لە میانەی سی و پێنجەمین خولی فیستیڤاڵی جیهانی فیلمی فەجر لە کۆمەڵەی سینەمایی پەردیسی "چارسوو" لە شاری تاران نمایش دەکرێت و لەگەڵ ١٤ فیلم لە وڵاتانی جۆراوجۆری جیهان لە رکابەریدا دەبێت.\nئەم کورتە فیلمە چیرۆکی کچێکی کورد و دایکی پەنابەریی لە وڵاتی ئیتاڵیا بۆ بینەر دەگێڕێتەوە کە سەردانی دکتۆر دەکەن بەڵام کچەکە بە جیاتی ئەوەی کە قسەکانی دکتۆرەکە بۆ وەربگێڕێتە سەر زمانی کوردی، بێدەنگ دەبێت.\n"بێدەنگ" کە بۆ یەکەمین جار لە بەشی پێشبڕکێی سەرەکی نێودەوڵەتی شەست و نۆیەمین خولی فیستیڤاڵی نێودەوڵەتی فیلمی کان لە وڵاتی فەڕەنسا و هەروەها کۆمەڵێک فیستیڤاڵی جیهانی نمایشکراوە و تا ئێستا چەندین خەڵاتی گرینگی بەدەستهێناوە لە بەشی پێشبڕکێی کورتە فیلمەکانی "سینەمای جیهان" لە چوارەمین خولی فیستیڤاڵی نێودەوڵەتی فیلمی دهۆک لە هەرێمی کوردستان نمایشکرا.\nکورتە فیلمی "بێدەنگ" بۆ بردنەوەی خەڵاتی بەشی پێشبڕکێی سەرەکی "نێودەوڵەتی" بە ناونیشانی "سینەمای سەعادەت" لە سی و پێنجەمین خولی فیستیڤاڵی جیهانی فیلمی فەجر لەگەڵ ١٤ کورتە فیلم لە وڵاتانی جۆراوجۆری جیهان لە رکابەریدا دەبێت، لەوانە: کورتە فیلمی "قوناغ" لە دەرهێنانی "ئەیوان فێرناندێز دی کۆرۆبا" لە وڵاتی ئیسپانیا، کورتە فیلمی "ئامالیمبۆ" لە دەرهێنانی "خوان پابلۆ لیبۆسارت" لە وڵاتی سوید، کورتە فیلمی "بە هۆی ئەڤینەوە" لە دەرهێنانی "یوم. عەبدوالغفوور شاهین" لە وڵاتی تورکیا، کورتە فیلمی "ئەو پەڕیی سنوور" لە دەرهێنانی "دانیلە لۆکا" لە وڵاتی سویسڕا، کورتە فیلمی "هێرش بۆ هەژدیها" لە دەرهێنانی "یان بۆبنیچک" لە وڵاتانی کۆماری چیک و ئسلۆڤانیا، کورتە فیلمی "هەڕاجی خەونەکان" لە دەرهێنانی "ولاد بۆزیانۆ" لە وڵاتی رۆمانی، کورتە فیلمی "ماڵ" لە دەرهێنانی "ئێرینا تسیلیک" لە وڵاتی ئۆکڕاین، کورتە فیلمی "نامرۆڤانە" لە دەرهێنانی "دانیەل دیمیدرۆف" لە وڵاتی رووسیا، کورتە فیلمی "رۆژەکانی دوایی" لە دەرهێنانی "ئارتۆرۆ لێئۆن لیرنا" لە وڵاتانی پڕۆ و ئیسپانیا، کورتە فیلمی "مەسخ" لە دەرهێنانی "ئادریان ئارسە" لە وڵاتی مەکزیک، کورتە فیلمی "سرتەکانی با" لە دەرهێنانی "لۆئیک ژۆنە" لە وڵاتی فەڕەنسا، کورتە فیلمی "ریکلامی فرۆش" لە دەرهێنانی "قەسیدە گوڵمەکانی" لە وڵاتی ئێران، کورتە فیلمی "تەناوب" لە دەرهێنانی "عەلی خوشدونی فەراهانی" لە وڵاتی ئێران و هەروەها کورتە فیلمی "پێشخزمەت" لە دەرهێنانی "فوڕنووش عابیدی" لە وڵاتی ئێران.\nبەڕێوەبەرایەتی راگەیاندنی گشتیی فیستیڤاڵی جیھانیی فیلمی فەجر\nماڵپه‌ڕی مه‌نسوور جیهانی


ژیاننامەی شەهید هادی ئامۆكەیی\nیەک شەممە, 10 کانونی یەکەم 2017 12:38\nسوبحان شكۆ- هەریر\nلە پێناو پاراستنی خاك و نیشتیمان هیچ گەل و نەتەوەیەك نیە قوربانی نەدابێت و ڕۆڵەكانی لە پێناودا نەجەنگابن, گومان لەوە دانیە گەلی كوردیش لەپاڵ گەلانی تر جیهان بە درێژایی مێژوو ڕووبەڕووی دەیان و سەدان دوژمن بۆتەوە و ڕۆڵەكانی لە پێناو پاراستنی خاك و نیشتیمان شەهید كراون, شەهید ئەو دەستەواژەی گەلی كورد شانازی پێوە دەكات.\nشەهید هادی ئامۆكەیی وەك هەر شەهیدێكی تری كوردستان لە پێناو پاراستنی خاك و نیشتیمانەكەی گیانی خۆی فیدا كرد و گەیشت بە ریزی نەمرانی كوردستان, وەك بنەماڵەكەیان دەڵێن شانازی بە شەهید بوونی ئەندامێكی خێزانەكەیان دەكەن چونكە لەپێناو ئەركێك شەهید كراوە كە ئەركی بنەرەتی هەموو تاكێكی كوردە و ئەبێ كوردستانیان لەم پێناوەدا بجەنگن و گیانی خۆیانیان فیدا بكەن.\nبنەماڵەی شەهید هادی شێخ محەممەد ژیانامەی پر لە شكۆ و سەروەری و نەبەردی هادی ئامۆكەیی بۆ زاری كرمانجی باس دەكەن.\nهادی شێخ محەممەد عومەر ئاغا سورچی ناسراو بە هادی ئامۆكەیی لە ساڵی 1970 لە گوندی ئامۆكانی سەر بە\nناحیەی هەریر لە بنەماڵەیەكی شۆڕش گێڕ و كورد پەروەر چاوی بە خاك و نیشتیمانەكەی هەڵێناوە, شەهید هادی ئامۆكەیی خوێندنی سەرەتایی لە گوندی ئامۆكان تەواو كردووە و خوێندنی ناوەندی لە ناحیەی هەریری سەربە قەزای شەقڵاوە تەواو كردووە، شەهید ئامۆكەیی لە ساڵی 1985 پەیوەندی بە رێكخستنەكانی پارتی دیموكراتی كوردستان دەكات و لە ساڵی 1986 چەكی شەرەف دەكاتی شان و دەچێتە ریزی شۆڕش گێڕانی ڕێگای رزگاری خوازانی كوردستان لە سنووری ناوچەی شەقڵاوە سەر بە لقی 2ی پارتی دیموكراتی كوردستان لەگەڵ هەفاڵانی مامۆستا جەمال مورتكە، شوان كۆفلی و چەندین هەڤاڵی تر.\nهادی شێخ محەممەد لە ساڵی 1987 لە كاتی كیمیا بارانی دۆڵی بالیسان و شێخ وەسان لەگەڵ هەڤاڵانی دەورێكی باڵای دەبێت لە بەرەنگار بوونەوە دژی ڕژێمی بەعس, لە ساڵی 1988 لەگەڵ هەڤاڵانی بەژداری دەكات لە چەندین چالاكی تر.\nلە سەرەتای ساڵی 1989 بە بریاری لقی 2ی پارتی دیموكراتی كوردستان شەهید هادی شێخ محەممەد لە گەڵا چەند هەڤاڵێكی تری وەك مەفرەزەی پارتی زانی دەگرێنەوە ناوچەی دۆڵی بالیسان، بەنی هەریر، ناوەوەی هەریر و ناوچەكانی خەیلانەتی، توانیان پەرە بە خەباتی پارتی زانی بدەن, شەهید لەگەڵ هەڤاڵانی توانیان لەو ماوە كورتدا بورزێكی كوشندە لە دوژمنان بدەن لە ناوچەكەدا, هادی ئامۆكەیی دەورێكی باڵاو سەرەكی هەبوو لە راپەرینی ساڵی 1991, بەژداری كارای لە شەڕەكانی ئازاد كردنی هەریر، شەقڵاوە، ئاكرێ، كەركووك هەبووە.\nشەهید هادی ئامۆكەیی هەمیشە لە نێو جەماوەر بووە و لەبەر دڵسۆزی و كارامەیی و لێهاتووی خۆی دەكرێت بە ئامر بەتالیۆن لە هێزی كۆڕەك، لە ساڵی 1992 هێزەكان هەڵدەوەشێنرێنەوە و شەهید پلەی بەرپرسی ڕێكخراوی عەسكەری سەربە ناوچەی هەریری پێ دەبەخشێرێت، لە ساڵی 1996 دەبێتە جێگری بەتالیۆن، لە ساڵی 1997 دەبێتە بەرپرسی حەرەكاتی لیوای 2ی هەریر، هادی ئامۆكەیی لە ساڵی 1998 گوازراوەتەوە بۆ بارەگای 4ی سپیلك بەشی عەمالیات تاكو ساڵی 2000, پاشان كراوەتە بەرپرسی هێزی 94ی سوپای 9ی سپیلك تاكو ساڵی 2003.\nشەهید لە شەری ئازاد كردنی عێراق لە ناوچەكانی بەرتەلە, بەعشیقە, موسڵ دەورێكی باڵای هەبووە، یەكەم پێشمەرگەی كوردستان بووە لە پەرینەوە پردی خازر، ئامۆكەیی لە ساڵی 2004 دەبێتە بەرپرسی عەمەلیاتی سوپای 9ی سپیلك، لە ساڵی 2007 جارێكیتر لەبەر لێهاتویی و قارەمانیەتی و كارامەیی خۆی بە بریاری سەرۆك بارزانی دەكرێتە ئامر فەوجی یەكی هێزی یەكی فەرماندەی سپیلك، عەقید هادی ئامۆكەیی وەك ئەفسەرێكی قارەمان و ئازا بەردەوام دەبێت لە شەڕی دژ بە تیرۆرستانی داعش لە شنگال، ڕەبیحە و بەنداوی موسڵ دەورێكی باڵای هەبووە لە ئازاد كردنی ئەم ناوچانە، شەهید هادی ئامۆكەیی لە 18ی 11ی 2014 لە بەرەنگاربوونەوەی شەرێكی سەختی تیرۆستان و دوای تۆماركردنی چەند نەبەردیەك گیانی خۆی كردە قوربانی بۆ خاكی پیرۆزی كوردستان و گەیشتە كاروانی نەمرانی كورد و كوردستان.\nبنەماڵەی هادی شێخ محەممەد عومەر ئاغا سورچی لە كۆتایی گوتیان:" بۆ پاراستنی خاك و پیرۆزیەكانی كورد و كوردستان نەك هەر شەهیدێك بگرە تەواوی ئەندامانی بنەماڵەكەمان ئامادەن لە پێناویدا شەهید ببن, شەهید بوونی هادی ئامۆكەیی راستە كۆستێكی گەورە بوو بۆ بنەماڵەكەمان بەڵام بۆ پاراستنی خاكی پیرۆزی كوردستان دەبێت قوربانی بدەین و شانازی دەكەین بە شەهید بوونی ئەندامانی بنەماڵەكەمان لە پێناو پاراستنی خاكی پیرۆزی كوردستان و گەورەیی میللەتی كورد, بەڵێن دەدەین لەسەر ڕێبازی پیرۆزی شەهید هادی و تەواوی شەهیدانی تری كوردستان بەردەوام بین, داكۆكی كاری سەرسەختی پیرۆزیە نەتەوەیەكانمان بین و بەردەوام بین لەسەر ڕێبازی پیرۆزی بارزانی.


پارتی و خیانەت\nفراکسیۆنی پارتی گەڕانەوە پایتەختی عیراق و بەداخەوە نەبونە جیرانێکی دۆست ! دواجار بۆیان دەرکەوت ئێمە خائین نین و نوێنەری ڕاستەقینەی خەڵکی کوردستانین لەبەغداد ئەگەر نا چەمکی خائین بون هەروا شتێکی سادە و بێ مۆڕاڵ نیە کە بەئارەزووی خۆت بیکەیەتە بەری بەرامبەرەکەت تەنها لەبەر ئەوەی کە بەگوێرەی مەرامی شەخسی و حیزبی تۆ ناجوڵێتەوە، بەڵام ئەوەی کەپێویستە هەموو لایەک لێی تێگەشتبن ئەوەیە کە پارتی دیموکراتی کوردستان تاکە مەبەستێک کە هەیبوە بۆ داتاشینی چەمکی خائین بەتایبەتی بۆ یەکێتییەکان تەنها ئەوە بوە کە لەهەندێک جوڵەی سیاسی و بڕیاری تاکرەوی و سەرکێشی شەخسی هەندێک لەسەرانی پارتی ، یەکێتیی ملی دانەداوە و ستۆپی بە پارتی کردوە و نەیهێشتوە لەوە زیاتر قومار بە ئایندەی هەرێمی کوردستانەوە بکات.\nلەگەڵ هاتنەوەی پارتی بۆ ئەو بەغدایەی کەموفلیس بوە و پۆرەی نەماوە و هیچ خێری تیانیە بۆ کورد وەک چەند رۆژێک بەر لە ۲٥/۹ دەیانوت لەگەڵ گەرانەوەیان بۆ پەرلەمانی عیراق ئەنجومەنی پارێزگای کەرکوک مەترسی هەڵوەشانەوەی لەسەر دروستبوو ، کە هۆکاری راستەقینەی ئەمە بۆ هەوڵی ئەو پەرلەمانتارە تورکمان و عەرەبانە ناگەرێتەوە کە ۱٥۱ ئیمزایان کۆکردوەتەوە بەڵکو پەیوەندی بە کۆنەبونەوەی ئەندامانی پارتیە لەلیستی برایەتی و دانیشتنیانە لەهەولێر کە زیاتر لە مانگێکە دەستی دەستی دەکەن و هەر جارەی بەبیانویەک خۆیان دەدزنەوە لەکۆبونەوەو دیاریکردنی کوردێک بە پارێزگاری کەرکوک.\nئێستا حەق وایە پارتی خۆی یەکلابکاتەوە کەئایا ئەندامەکانی فراکسیۆنەکەی بەغدادیان خائینن ، یان ئەوانەیان لە لیستی برایەتی کەرکوک ؟ یان ئایا بەراست دڵەکەی کوردستانیان ئەوە ناهێنێت کە بەبێ مەرامی حیزبی بیریلێبکەیتەوە و بەناردنەوەی ئەندامەکانت هەم پارێزگار و هەم ئەنجومەنی پارێزگاکەی لەکەرکوک کە زۆرینەی کوردن لە هەرەشەو مەترسی لەدەستدان بپارێزیت و دەرچەیەک بکەیتەوە بۆ چارەسەرکردنی کێشەکانی ئەو شارە کە بەدانانی پارێزگارێکی کورد سەرەتاکەی دەردەکەوێت؟ یان ئەمەش موزایەدەیەی حیزبییە و وەک چەمکی خائین و خیانەتەکە خەڵکی سادەی پێ چەواشە دەکەن\nپارتی کە لە خیانەتدا بەشی هیچ حیزبێکی کوردستانی نەهێشتوەتە دەیەوێت بەم قسە بێتامە دەریایەک لەهەڵەی سیاسی کوشندە کە هەموویان خیانەتن لە دەستکەوتەکانمان ، لە خوێنی شەهیدان و لە رەنجی دەیان ساڵەی تێکۆشەرانی ڕێگەی کوردایەتی گەرەکیەتی خۆی بدزێتەوە و پەردەپۆشیان بکات، ئەگەر نا خیانەت ئەوەیە کەگوێ لەبەدیلی ئەمریکی و داواکاری دۆستەکانمان لە ئەوروپا و ناوچەکە نەگریت. خیانەت ئەوەیە کە بڵێی تەحەمولی هەموو مەسئولەتێکی هەڵدەگرم و نەیکەیت، خیانەت ئەوەیە بڵێی هەر کەسێک لەگەڵ ریفراندۆم نەبێت لەشەمەندەفەرەکە جێدەمێنێت، خیانەت ئەوەیە بە ماکگۆرک بڵێی کاتم نیە لەگەڵ ئەو لوسکەیە دابنیشم و دواتر بپارێیتەوە بۆ دیدارێک . خیانەت ئەوەیە کە بڵێی پێشبینیمان نەدەکرد ئەمریکاو هاوپەیمانان پشتمان تێبکەن ، خیانەت ئەوە یە کە دوای شەڕێکی نابەرامبەری چوار سەعاتی و هەبوونی هەشتاو شەش شەهیدی یەکێتیی تۆمەت دروست بکەیت لەکاتێکدا کە خۆت بەبێ تەقە رۆژئاوای کەرکوک ، چاڵە نەوتەکانی هاڤانا و بای حەسەن ، دوبز ، شەنگار و مەخمور ، عەین زالە ، گوێر ، باشیک ، زومار ، تلکێف ، عانە ، سد موصل ، وانکی ، بەرتەلەت تەسلیم کردبێت.\nکەواتە پارتی بۆ ئەوەی بتوانێت خەڵک فریو بدات باشترە واز لە چەمکی خیانەتی یەکێتیی بهێنێت چونکە ئەگەر بمانەوێت ڕیشەی خیانەتکاری هەڵدەینەوە ئەوا دەبێت لەئاشبەتاڵی هەفتاو پێنجەوە و پێشتریش دەستپێبکەین کە رەنگە ئەمەش نوسینی کتێبێکی بوێت.


پشتیوانی که‌مینه‌کان له به‌رژه‌وه‌ندی گه‌لی کوردستانه – Denegkan\nپشتیوانی که‌مینه‌کان له به‌رژه‌وه‌ندی گه‌لی کوردستانه\nله‌دوای ماوه‌یه‌کی درێژ له مشت و مڕو ململانێیه‌کی گه‌رم، دواجار یاسای هه‌ڵبژاردنی پارێزگاکان ده‌رچوو که مادده‌ی 24 ی یاسای هه‌ڵبژاردنی پارێزگاکانی عیراقی تا ڕادده‌یه‌ک هه‌موارکرد. گروپی 22 ی ته‌مموز له یاسای هه‌ڵبژاردنه‌کانی پێشوودا مادده‌ی 24 یان داهێنا وه‌ک کوده‌تایه‌ک بۆ له‌باربردنی مادده‌ی 140 و به‌رته‌سککردنه‌وه‌ی مافه‌کانی گه‌لی کوردستان که ده‌کا کوده‌تا له‌سه‌ر ده‌ستووری عیراقی نوێش که له‌سه‌ر بنه‌مای ته‌وافوق پێکهاتووه‌و له %80 ی خه‌ڵکی عیراق ده‌نگی بۆ داوه. ئه‌گه‌رچی ئه‌م هه‌موارکردنه له‌وه‌که‌ی پێشتر باشتربوو به‌لام هێشتا له به‌رژه‌وه‌ندی کورد نه‌بوو، پێچه‌وانه‌ی دیموکراتیش بوو، چونکه جۆره پاشه‌کشه‌یه‌کی لایه‌نی کوردی نیشاندا له‌به‌رامبه‌ر گوشاری لایه‌نه عه‌ره‌بیه‌کاندا. بۆیه هه‌ڵوێستی په‌رله‌مانی کوردستان، ئه‌گه‌ر به سیناریۆش بێت، کارێکی باشی کرد که ئه‌م یاسایه‌ی قه‌بوڵنه‌کرد، ئه‌گه‌رچی توانای ره‌تکردنه‌وه‌شی نیه، به‌هه‌رحاڵ.\nجگه له‌وه‌ی که نیگه‌رانین لایه‌نی کوردی کورتی هیناوه له‌به‌رامبه‌ر لایه‌نه‌کانی تردا، له‌هه‌مانکاتدا جێگای سه‌رنجه و حه‌یفیشه، که له یاسای هه‌ڵبژاردنی ئه‌مجاره‌دا مادده‌ی 50 لادراوه، که له‌به‌رژه‌وه‌ندی که‌مینه نه‌ته‌وایه‌تی و ئایینیه‌کانی عیراق و کوردستانه. زۆرم پێناخۆش بوو که نوێنه‌رێکی ئاشووریه‌کان، ده‌ڵێ هاوپه‌یمانی کوردستانی له‌گه‌ڵ ئێمه نه‌بوون له‌کاتی گفتوگۆ له‌گه‌ڵ لایه‌نه عه‌ره‌بیه‌کاندا، ده‌رباره‌ی لابردنی مادده‌ی 50 له یاسای هه‌ڵبژاردنی پارێزگاکانی عیراق. بۆیه پێویسته هاوپه‌یمانی کوردستان به‌جوانی بۆیان بسه‌لمێنێ و ڕوونبکاته‌وه که هاوپه‌یمانی هۆکار نیه له لابردنی مادده‌ی 50 هه‌روه‌ک ئه‌و نوێنه‌ره باسی ده‌کرد. تۆ بڵێی لایه‌نه عه‌ره‌بیه‌کان خه‌مخۆرتر بن له لایه‌نی کوردی بۆ که‌مینه‌کان، که پێشوه‌خت ده‌زانم وه‌ها نیه؟\nلایه‌نه عه‌ره‌بیه‌کان ده‌میکه ده‌یانه‌وێ که‌ما‌یه‌تیه‌کان بکه‌نه نه‌یاری ئێمه‌و به‌دۆستی خۆیان، یان هه‌روه‌ک له‌کۆنه‌وه شۆڤینیستانی عه‌ره‌ب هه‌وڵی ئه‌وه‌یان داوه که له گه‌لی کوردستانیان دابڕن، ئه‌وه‌ش یه‌کێ له که‌موکوڕیه‌کانی ده‌سه‌لاتی کوردیه، که وه‌ک پێویست نه‌یتوانیوه به‌هانای ماف و داخوازیه‌کانیانه‌وه بێت له‌سنووری مه‌عقولدا، کێشه‌ی ئه‌وان له خانه‌ی خۆیدابنێ، به‌جۆرێک که ئه‌وانه بکاته به‌شێکی یان هه‌رهیچ نه‌بێ هاوپه‌یمان و دۆستی گه‌لی کوردستان، پێشئه‌وه‌ی لایه‌نه‌کانی تر درزێک له‌م نێوانه‌دا بدۆزنه‌وه.\nئه‌گه‌ر سه‌یری لێدوانه‌کانی نوری مالیکی و هاشمی و هه‌ندێ له لێپرسراوانی لایه‌نه‌کانی تر بکه‌ین، ده‌بینین که نیگه‌رانی خۆیان نیشانداوه بۆ که‌مینه‌کانی وه‌ک تورکمان و کلدۆئاشوری و سابیئه که به ڕه‌چه‌ڵه‌ک نه‌ته‌وه‌و ئاینی جیاوازن، هه‌روه‌ها دیاره بۆ ئیزدی و شه‌به‌ک و فه‌یلی و کاکاییش که کوردی ڕه‌سه‌نن، که‌چی هاوپه‌یمانی کوردستان و نوێنه‌رانی کورد هیچ لێدوانێکی گه‌رمی پشتیوانی ئه‌وتۆی نیشاننه‌دا، جگه له لێدوانه‌که‌ی د. به‌رهه‌م که له ئاستی پێویست نه‌بوو. که‌چی ده‌بوایه هه‌ڵوێستی هاوپه‌یمانی به‌هێزتر بێ بۆ پشتیوانیکردنی ئه‌وان، بۆ ئه‌وه‌ی جیاوازی پشتیوانی ئێمه له‌چاو لایه‌نه عه‌ره‌بیه‌کان ڕۆشنتر ده‌رکه‌وێ.\nدیاره نه‌یارانی کوردستان له‌ناو ئاوی لێڵدا گه‌مه ده‌که‌ن و ده‌یانه‌وێ به دروشمی بریقه‌داری کاتی سه‌رنجی هه‌ندێ که‌سانی ناو که‌مینه‌کانی وه‌ک تورکمان و کلدۆئاشوور و کورده ڕه‌سه‌نه‌کانی وه‌ک ئێزدی و فه‌یلی شه‌به‌ک و کاکه‌یی ڕابکێشن، گوایه ئه‌وان زۆرتر خه‌مخۆریانن له هاوپه‌یمانی کوردستان، که هه‌ڵبه‌ت ڕاستناکه‌ن، بۆیه ده‌بێ ئه‌م بابه‌ته له‌گه‌ڵ ئه‌و که‌مینانه به شێنه‌یی ڕوونبکرێته‌وه، که گه‌لی کوردستان و نوێنه‌ره‌کانی به‌ته‌واوی پشتیوانی ئه‌وانن، وه به‌رژه‌وه‌ندی ئه‌وان زۆرتر له‌گه‌ڵ گه‌لی کوردستانه نه‌ک ئه‌وان، ئه‌وه نیه له‌و به‌شه‌ی هه‌رێمی کوردستان، مافه‌کانیان له‌هه‌موو ڕوویه‌که‌وه پارێزراوه.\nگه‌لی کوردستان به‌گشتی به که‌مه نه‌ته‌وایه‌تی و ئایینیه‌کانیه‌وه، هه‌موومان پێکه‌وه ئازارێکی زۆری ڕژێمه یه‌ک له‌دوای یه‌که‌کانی دیکتاتۆریمان چه‌شتووه و هه‌ڕه‌شه‌ی له‌ناوچوونمان لێکراوه، بۆیه هه‌ق وایه ئه‌م ده‌سه‌لاته‌ی کوردی، مافی که‌مینه‌کان به‌باشی له ده‌ستووری کوردستان دیاری بکاو پاشان له‌ده‌ستووری عیراق پشتیوانی له مافه‌کانیان بکات، هه‌روه‌ها به‌کرده‌وه‌ش بیسه‌لمێنێ که زۆرتر له لایه‌نه‌کانی تر داکۆکی له مافه‌کانیان لێده‌کا، نه‌ک به پێچه‌وانه‌وه، بۆ ئه‌وه‌ی لایه‌نه‌کانی تر زمانی مزایه‌ده‌یان نه‌مێنێ.\nهه‌روه‌ها واچاکه به‌به‌ڵگه‌ی مێژوویی و مه‌عقول تێیان بگه‌یه‌نین که قسه‌ی ئه‌و لایه‌نانه، به‌تایبه‌تی هێندێکیان ته‌نیا دروشمێکی کاتیه‌و چه‌واشه‌کاریه بۆ لاوازکردنی لایه‌نی کوردی، ئه‌گه‌ر بۆ ئه‌مڕۆش به‌سه‌ری زمان دان به مافه‌کانیان بنێن ئه‌وه سبه‌ی ڕۆژێ لێی په‌شیمان ده‌بنه‌وه هه‌روه‌ک چۆن له گفته‌کانیان له‌گه‌ڵ کورددا په‌شیمانبوونه‌وه‌و مادده‌ی 140 یان په‌کخستووه، ئه‌گه‌ر پێیان بکرێ پیلانیش ده‌گێڕن، بۆیه ئه‌وان دۆستی ڕاسته‌قینه‌ی ئێوه نین و هه‌ر لاگیریه‌کی ئێوه بۆ ئه‌وان، له‌به‌رژه‌وه‌ندی ئێوه نیه‌و به زیانی خۆتان ته‌واو ده‌بێ. هه‌رهیچ نه‌بێ ده‌توانین بڵێین که ئێمه‌ی کوردیش ئه‌م یاسایه‌مان به‌نابه‌دڵی ئیمزاکردووه، ئه‌وه‌ش به‌ڵگه‌یه بۆئه‌وه‌ی که ئه‌گه‌ر مافه‌کانی گه‌لی کورد له‌مه‌ترسیدا بێت، ئه‌وه مافه‌کانی ئێوه‌ش له مه‌ترسیدا ده‌بێ، بۆیه ئێمه‌و ئێوه زۆرتر پێکه‌وه گرێدراوین له لایه‌نه‌کانی تر.\nده‌بێ بیسه‌لمێنین که به‌رژه‌وه‌ندی که‌مینه‌کان هه‌مووی له کوردستاندا زۆرتر پارێزراوه نه‌ک له به‌شه‌کانی تری عیراق، به‌به‌ڵگه‌ی ئه‌وه‌ی که رۆژانه کۆمه‌ڵێک خانه‌واده، له‌ترسی کوشتن و هه‌ڕه‌شه ڕاده‌که‌ن و له‌لایه‌ن هه‌رێمی کوردستانه‌وه داڵده ده‌درێن هه‌روه‌ک ئاشکرایه له‌کوردستاندا ئازادی ئاینی پارێزراوه.\nده‌توانین تێیان بگه‌یه‌نین که گه‌لی کورد خۆی سه‌دانساله چه‌وساوه‌ته‌وه، ده‌زانێ ئازاری چه‌وسانه‌وه‌و مافخوران مانای چیه، بۆیه گه‌ره‌نتیتان ده‌ده‌ینی ئه‌گه‌ر له‌گه‌ڵ گه‌لی کوردستاندا هاوپه‌یمان بن، ئه‌وکاته به‌هه‌موو شێوه‌یه‌ک، وه‌ک به‌شێک له‌خۆمان، پشتیوانیتان لێده‌که‌ین، مافه‌کانتان له ده‌ستوور ده‌سته‌به‌رکراوه‌و ده‌پارێزرێ، به‌لام مافه‌کانی ئێوه له عیراقی عه‌ره‌بیدا جێگه‌ی متمانه نیه، چونکه ئه‌م لایه‌نانه به شیعه‌و سوننه‌وه، که‌لتوری چه‌وسانه‌وه‌ی گه‌لان و دیکتاتۆریه‌ت تاوه‌کو ئه‌مڕۆش به‌سه‌ریاندا زاڵه و ئه‌سته‌مه وه‌ها زوو لێی ده‌رباز ببن.\nده‌توانین به‌تایبه‌تی به برایانی تورکمان و کلدۆئاسور بڵێین، که‌وا ئێمه مێژویه‌کی هاوبه‌شمان هه‌یه، له دێرزه‌مانه‌وه له خۆشی و ناخۆشیه‌کاندا له سه‌ر خاکی کوردستاندا برایانه پێکه‌وه ژیاوین و ئه‌وان به‌شێکن له خه‌ڵک و له ووڵاتی کوردستان، که خاکێکی فره نه‌ته‌وه‌و فره ئایینه، ئه‌گه‌رچی ڕێژه‌ی کورد تیایا زۆرینه‌یه‌کی ڕه‌هایه، ئه‌وان زۆرتر له‌گه‌ڵ دیموگرافیاو که‌لتوری کوردستاندا ده‌گونجێن تا له‌گه‌ل عیراقی عه‌ره‌بیدا. ئه‌مه جگه له‌وه‌ی که پێکه‌وه بوونیان له کوردستان ده‌بیته هۆی ئه‌وه‌ش که ژماره‌و قوڕساییان له کوردستاندا زیادبکات و ئه‌وه‌ش به‌ده‌وری خۆی ده‌بیته هۆی ئه‌وه‌ی که له دام وده‌زگاکانی هه‌رێمدا ده‌ورو کاریگه‌ریان زۆرتر بێ.\nهه‌روه‌ها به برایانی فه‌یلی و ئێزدی و شه‌به‌ك بڵێین که ئێوه کوردی ڕه‌سه‌نن، ئێوه به‌شێک له نه‌ته‌وه‌ی کورد پێک ده‌هێنن چونکه هاوزمان و هاوکه‌لتوورو هاوڕه‌گه‌زین، ئه‌وان ده‌یانه‌وێ له ئێمه‌تان جیاکه‌نه‌وه، تکایه هوشیاربن، مه‌هێڵن که که‌س له‌کوردستانی دایکتان دابڕێنێ. بۆ ئه‌وه‌ش پێویسته وه‌لامی هه‌رکه‌سێکی لایه‌نی عه‌ره‌بی بدرێته‌وه، که به ئاره‌زووی خۆی هه‌ویه‌ی نه‌ته‌وایه‌تی بداته برایانی شه‌به‌ک و ئێزدی.\nهه‌قوایه که لایه‌نی کوردی پڕۆژه‌یه‌کی سه‌ربه‌خۆی بۆ مافه‌کانی ئه‌وان هه‌بوایه چ بۆ ده‌ستووری کوردستان یان بۆ ده‌ستوری عیراق، چونکه ئه‌وان ڕێژه‌ی ئه‌وان له کوردستان زۆرتره وه‌ک له‌ناوچه‌کانی تری عیراق، بۆیه پشتیوانی کردنی که‌مینه‌کان له به‌رژه‌وه‌ندی گه‌لی کوردستانه، پشتیوانیمان ده‌بێته هۆی ئه‌وه‌ش که ئه‌و ناوچه دابڕاوانه‌ی که ڕێژه‌یه‌کی زۆر تا که‌می ئه‌م که‌مینه نه‌ته‌وایه‌تی و ئاینیانه‌ی تێدایه له‌گه‌ڵ کوردا یه‌کده‌نگبن، زمانی نه‌یاره‌کایش ببڕدرێ، له ئاکامدا بگه‌ڕێنه‌وه سه‌ر هه‌رێمی کوردستان، نه‌ک له‌گه‌ڵ عیراقی عه‌ره‌بیدا بمێننه‌وه. به‌لام که‌مینه‌کانیش ده‌بێ هوشیاری ئه‌وه‌بن که به‌رژه‌وه‌ندیان زۆرتر له‌گه‌ڵ گه‌لی کوردستان هاوبه‌شه تا ناوچه عه‌ره‌بنشینه‌کان، بۆیه هه‌روه‌ک چۆن گه‌لی کوردستان پشتیوانیتان لێده‌کا، وه‌ها ڕاستتره که ئێوه‌ش پشتیوانی له گه‌لی کوردستان بکه‌ن. به‌م جۆره ڕیزه‌کانی گه‌لی کوردستایش یه‌کگرتووتر ده‌بێ، بۆیه هه‌قه ئه‌گه‌ر که‌م و کورتیه‌ک ڕوویدابێ هه‌تا زووه پیاچوونه‌وه‌ی بۆ بکرێ.\nPrevious ئێسكو پروسكى ئەنفالكراوەكان بهێننەوە كوردستان\nNext با شکست به مانگرتوه‌کان نه‌هێنین!


کوردیپێدیا - قوتابخانەی ئاسۆی شەهیدانی بنەڕەتی\n☂ قوتابخانەی ئاسۆی شەهیدانی بنەڕەتی | پۆل: پارت و رێکخراوەکان | زمانی بابەت: 🏳 کوردیی ناوەڕاست\nقوتابخانەی ئاسۆی شەهیدانی بنەڕەتی\nیەکێکە لە قوتابخانە بنەڕەتیەکان سەر بە پەروەردەی رۆژئاوایە لە بەڕیوبەرایەتی پەروەردەی سلێمانیسلێمانی، دەکەوێتە گەڕەکی مامۆستایان.\nلە ئێستادا بەڕێز گێلاس جەمال محەمەدئەمین بەڕیوبەرە.\n➕ ئەم بابەتە لەلایەن: (جوان عومەر ئەحمەد)ەوە لە: Jan 10 2020 9:39PM تۆمارکراوە


یۆنان سنوری وشكانی له گه‌ڵ توركیا به ته‌لبه‌ن داده‌خات | Pishti News | پشتی نیوز\nپه‌ڕه‌ی سه‌ره‌کی/په‌نابه‌ران/یۆنان سنوری وشكانی له گه‌ڵ توركیا به ته‌لبه‌ن داده‌خات\nبۆ ئه‌وه‌ی رێگری بگرن له كۆچی نایاسایی كۆچبه‌ران\nPishtiwan Jaf Follow on Twitter Send an email 2019/10/26\n742 1 خوله‌ک\nحكومه‌تی یۆنان بڕیاری دا سنوره‌ی وشكانی خۆی له گه‌ڵ توركیا به ته‌لبه‌نێكی تایبه‌ت به ستانداردی NATO دابخات بۆ رێگری گرتن له كۆچی نایاسایی كۆچبه‌ران له توركیاوه بۆ یۆنان.\nبه پێی زانیاریه‌كانی ماڵپه‌ڕی پشتی-نیوز، بڕیار وایه له ماوه‌یه‌كی داهاتوودا حكومه‌تی یۆنان، به‌شێك له سنوری وشكانی خۆیدا به ته‌لبه‌نی تایبه‌تی ستانداردی NATO دابخات, به تایبه‌تی له ڕێگه‌ی 51ی ئۆتۆبانی یۆنان تاكو سه‌ر سنوری نزیك گومرگی یۆنان.\nبه پێی ڕۆژنامه‌یه‌كی یۆنانی، ئه‌و ته‌لبه‌نه چه‌ند كیلۆمه‌ترێك ده‌بێت كه له ئۆتۆبانی 51ی یۆنان ده‌ست پێده‌كات تا گومورگی ناوچه‌ی كاستانیێس (Kastanies) و به پانی 4 مه‌تر ده‌بێت و به‌رزیش ده‌گاته 2 مه‌تر.\nته‌لبه‌نێكی ستانداردی ΝΑΤΟ\nئه‌م ته‌لبه‌نه به ستانداردی ΝΑΤΟ دروست كراوه و زۆر تیژ ده‌بێت و هه‌ر كۆچبه‌رێك به‌ری كه‌وێت برینداری ده‌كات. هه‌مان ئه‌م ته‌لبه‌نه به‌كار هاتوون له ڕابردوودا له بنكه سه‌ربازیه‌كانی ئه‌مریكا له وڵاتی ئه‌ڵمانیا و هه‌روه‌ها له بنكه سه‌ربازیه‌كانی ΝΑΤΟش له ئێستادا به‌كاردێن.\nوه‌ك باس ده‌كرێت ئه‌م جۆره ته‌لبه‌نه زۆر مه‌ترسی ده‌بێت بۆ ئاژه‌ڵه‌كانی ئه‌و ناوچه‌یه‌ش، چونه‌ك زۆر به‌هێزن و برینی سه‌خت دروست ده‌كه‌ن.\nتێچووی پرۆژه‌كه نزیكه‌ی 46.000 یۆرۆی تێده‌چێت و خراوه‌ته ته‌نده‌ره‌وه بۆ كۆمپانیاكان و له داهاتوودا دروست ده‌كرێت.\nداخستنی سنوری یۆنان ڕێگری گرتن له په‌نابه‌رانی یۆنان یۆنان


عێراق لەوە نزیک بووتەوە ئاستى بەرهەمهێنانى نەوتى بگەیەنێتەوە پێنج بەرمیل نەوت لە ڕۆژێکدا، ئەوەش بە گوێرەى وتەى وەزیرى نەوت.\nسامر غەزبان، وەزیرى نەوتى عێراق ڕایگەیاندووە: “عێراق لەوە نزیکبووەتەوە تواناى بەرهەمهێنانى نەوت بگەیەنێتە پێنج ملیۆن بەرمیل لە ڕۆژێکدا، توێژینەوەمان لەوەشدا کردووە کە لە چەند ساڵى داهاتووى نزیکدا دوو ملیۆنى دیکەى بۆ زیاد بکەین”.\nغەزبان ئەوەشى ڕاگەیاندووە، عێراق هێشتا نیوەى بەرهەمە گازییەکەى دەسوتێنێت و بەهەوایدا دەدات، بەڵام هەندێک پرۆژەى نوێ هەن بۆ ئەوەى ئەو گازە بگۆڕن بە گازى شل، بەوەش کێشەى بەهەدەردانى گازەکە چارەسەر دەبێت.\nوەزارەتى نەوتى عێراق پێشتر ڕایگەیاندبوو، لەمانگى ئابى ڕابردوودا، عێراق بڕى 111 ملیۆن و 706 هەزار و 151 بەرمیل نەوتى هەناردەکردووە، کە داهاتەکەى بەرامبەر بوە بە شەش ملیار و 341 ملیۆن و 553 هەزار دۆلار، بەوەش عیراق ڕۆژانە توانیویەتى سێ ملیۆن و 603 هەزار بەرمیل نەوت هەناردە بکات.\n17:59 هه‌ینی 25 تشرینی یه‌كه‌م 2019\nلە خۆپیشاندانەکانى عێراق ڕۆژنامەنوسان گیانیان لە مەترسیدایە


نەتەوە | 15:12:16 2019-06-11 | (707) جار خوێندراوەتەوە\nهۆشداری لە "روودانی كارەساتێكی مرۆیی" ده‌درێت، کە لەوانەیە کۆتایی بە مرۆڤایەتی لە ساڵی 2050 بهێنێت، ئەگەر رێگە لە گەرمبوونی زەوی نەگیرێت.\nدامەزراوەی هزری ئوستوراڵی توێژینه‌وه‌یه‌كی ئه‌نجامداوه و تێیدا پێشبینیه‌كی بۆ ساڵی 2050 لە جیهان خستوەتەڕوو و كه تێیدا هاتووه، "ئەگەر مرۆڤ كار لەسەر كەمكردنەوەی گازی دووەم ئۆكسیدی كاربۆن نەكات بۆ رێگرتن لە بەرزبوونەوەی پلەكانی گەرما، ئەگەر هەیە كەشی جیهان رووبەڕووی زیانی زۆر بێتەوە و لەكۆنترۆڵ دەربچێت".\nدەڤید سپرات، سەرپەرشتیاری توێژینەوەکە، رایگه‌یاندووه، گەرمبوونی زەوی دەگاتە سەروو دوو پلەی سیلیزی، ئەوە زەوی دەکاتە ماڵێکی گەرم و ئاستی ئاوی دەریاکان بەرزدەبێتەوە، ملیۆنان کەس لە شوێنەکانی خۆیان ئاوارە دەبن.\nهه‌ر به‌پێی توێژینه‌وه‌كه "ئەو گەرمبوونە کاریگەری لەسەر 35%ـی زەوی دەبێت کە 55%ـی دانیشتووان دەگرێتەوە، ئەو بەشەی کاریگەری گەرمبوونی لەسەرە بۆ ماوەی 20 رۆژ لە ساڵێکدا رووبەڕووی گەرمبوونێکی کوشندە دەبێتەوە کە هیچ مرۆڤێک لێی رزگاری نابێت".\nراپۆرتەکە پێشنیازی کردووە، لە ئەگەری گەرمبوونی زەوی بەو رادەیە، ملیۆنان کەس پێویستە لە شوێنەکانی خۆیان بگوازرێنەوە بۆ ئەو ناوچانەی گەرمبوونی زەوی تێیدا کەمترە، لە خراپترین سیناریۆشدا زەوی بەشێوەیەک گەرمدەبێت کە مرۆڤایەتی بەرەو کۆتایی دەبات.


چالاكێكی مەدەنی كورد بانگهێشتی ئیدارەی ئیتلاعات كرا – زاگرۆس پۆست\nماڵەوە / کوردستان / چالاكێكی مەدەنی كورد بانگهێشتی ئیدارەی ئیتلاعات كرا\nچالاكێكی مەدەنی كورد بانگهێشتی ئیدارەی ئیتلاعات كرا\nسێ شه‌ممه 6 تشرینی یه‌كه‌م 2015\tکوردستان, مافی مرۆڤ, هەواڵ 75 جار خوێنراوه‌ته‌وه\nچالاكێكی مەدەنی كوردی دانیشتووی شاری دێولان لە لایەن ئیدارەی ئیتلاعاتی ئەو شارەوە بانگهێشت و لێپرسینەوەی لێ كرا.\nبە پێی هەواڵی كەمپەینی پشتیوانی كردن لە زیندانیانی سیاسی و مەدەنی، لە ماوەی چەند رۆژی رابردوو لە درێژەی گوشاری وەزارەتی ئیتلاعاتی پارێزگای سنە بۆ سەر چالاكانی مەدەنی، شارۆمەندێكی دانیشتووی شاری دێولان بە ناوی ” فوئاد حسێن پەناهی” بانگهێشتی ئیدارەی ئیتلاعات كراوە.\nیەكێك لە دۆستانی نزیكی ئەم چالاكە مەدەنیە كە نەیویستووە ناوی ئاشكرا بكرێت بە كەمپەینی راگەیاندووە: فوئاد حسێن پەناهی بۆ ماوەی 4 كاتژمێر لێپێچینەوە و هەڕەشەی لێكراوە و لە كاتی لێپرسینەوەش لە لایەن یەكێك لە مەئموورانی وەزارەتی ئیتلاعات لێدراوە و بێ رێزی پێ كراوە.\nجێگای باسە، لە ماوەی چەند مانگی رابردوو زۆرێك لە چالاكانی مەدەنی و فەرهەنگی پارێزگای سنە بۆ لێپێچینەوە بانگهێشتی وەزارەتی ئیتلاعات كراون، ئەمەش لە حاڵێكدایە كە كۆمەڵێك لەو چالاكانە كە بە بیانووی لێپێچینەوەیەكی ساكار بانگهێشتی ئیدارەی ئیتلاعات كراون دەستبەسەر و زیندانی كراون.


مەسرور بارزانی: حکومەتی هەرێم ٢٧ ملیار دۆلار قەرزارە، داهاتی نەوتی مانگی رابردوو ٣٠ ملیۆن دۆلار بووە\nلە پەیامێکی سەرۆک وەزیرانی حکومەتی هەرێم مەسرور بارزانی رایگەیاند" حکومەتی هەرێم ٢٧ ملیار دۆلار قەرزارە" هەروەها وتی" لە مانگی رابردوودا کۆی داهاتی فرۆشتنی نەوت کە بۆ خەزێنەی حکومەت گەڕاوەتەوە، تەنیا 30 ملیۆن دۆلار بووە، داهاتی ناوخۆش نزیکەی 60 ملیۆن دۆلار بووە".\nلەو وتارەداکە ئەمشەو کاتژمێر ٨ لە تەلەفزیۆنەکانەوە بڵاوکرایەوە، زیاتر تایبەت بوو بە قەیرانی دارایی لەهەێمی کوردستان و هەنگاوەکانی حکومەت و پرسی چاکسازی، لەو وتارەدا مەسرور بارزانی چەند داتایەکی خستەڕوو لەسەر قەرزەکان و داهاتی حکومەت بەبێ ئەوەی وردەکاریەک ئاشکرای بکات، لەوانە "حکومەتی هەرێم ٢٧ ملیار ۆلار قەرزارە"، هەروەها وتیشی" کاتێک داهاتی مانگانەی فرۆشتنی نەوت 700 ملیۆن دۆلار بوو، لەم بڕە داهاتە زیاتر لە 400 ملیۆن دۆلاری بۆ تێچووی دەرهێنانی نەوت و گواستنەوەی و دانەوەی قەرزەکان خەرجکراوە و ئەوەی بۆ خەزێنەی حکومەت گەڕاوەتەوە، تەنیا 300 ملیۆن دۆلار بووە. هەروەها تەنیا 383 ملیۆن دۆلاریش وەک بەشە بودجەیەک لە بەغدا دەهات". ( بەبێ روونکردنەوە لەسەر ئەو ٤٠٠ ملیۆن دۆلارەی تێچوو و دەرهێنان و گواستنەوەی قەرز بدات).\nئه‌م بابه‌ته 1008 جار خوێنراوه‌ته‌وه


شەوە بەجۆش و سورەکانى ئێوەو شەوە ڕەش و خامۆشەکانى ئێمە…. کەمال ڕەئوف – Denegkan\nشەوە بەجۆش و سورەکانى ئێوەو شەوە ڕەش و خامۆشەکانى ئێمە…. کەمال ڕەئوف\nbyکه‌مال\tMarch 2, 2008\tگشتی\nئێمە وەک هەمیشە لەدەورى سفرەیەکى خاڵى لەخواردنى گرانبەها وڕەگاڵە و پڕ لەهەواڵ دانیشتبوون، سفرەکەى ئێمە هەندێ لە ژمارە کۆنەکانى ڕۆژنامەى ئاوێنەو هاوڵاتى بوو، هەموو بە پەلەپەل نانمان ئەخوارد نەبا کارەباى "نیشتمانى” لێمان ببڕێت! ئێوەش لەدەورى مێزێک دانیشتبوون کە پڕبوو لەخواردنى جۆراو جۆرو بەئەنقەست تاریک و بێ بەشتان کردبوو لەڕوناکى نیشتمان و بۆجوانى مۆمتان لەسەر داگیرساندبوو ،ئێوە بەشێنەیى و بەدەم قسەکردنەوە نانتان ئەخواردو خەریکى نمایشکردنى فەنتازیاى چۆنیەتى نانخواردن بوون و بەئەتەکێت قسەتان ئەکرد، ئێمەش بەدەم نانخواردنەوە خەریکى پرتەو بۆڵەى دوکەڵى سوپاو باسى نەبوونى نەوت وخراپى و گرانى بازار بووین، ئێوە بەدەم پێکەنینەوە باستان لە بازرگەرمى و زۆرى قازانج و چەند موچەیتان دەکرد، ئێمەش بەدەم نانخواردنەوە بەبێدەنگى هەواڵە بەسوێ و جەرگبڕەکانى سەر لاپەڕەى ڕۆژنامەکانمان دەخوێندەوەو چاومان لەو هەواڵانە دەکرد کەباسى لەگەندەڵى و ڕووئەستورى ئێوەدەکرد، ئێوە بە پێڵاوە خاوین و تازەکانتانەوە بەسەر کومبارو فەرشە تازەکاندا دەڕۆیشتن و نازتان بەسەر زەویدا دەکرد، ئێمەش بەپێى خاوسى بەسەر کۆنکرێتە زبرو ساردو سرەکەدا هاتوچۆمان دەکرد،، ئێوە بۆ سورکردنى ڕووى خۆتان، قوم، قوم شەراب ومەیى گرانبەهاى ناو پێکە جوانەکانتان دەنوشى و زەردەخەنەى درۆینەتان بۆیەکترى دەبەخشیەوە، ئێمەش بەدڵە ڕاوکێو و ترس و دوودڵیەوە ئاوى بەلوعەکەمان دەخواردەوەو لەوە دەترساین کە ئاوى زێرابى تێکەڵ بووبێت ومناڵەکان بەرگەرى نەخۆشیەکى تر نەگرن، ئێوە سەربارى زۆرى و هەمەجۆرى خواردنى سەرمێزەکە کەمتان دەخوارد و دەتان ویست وا بەیەکترى نیشان بدەن کە حەزتان لەخواردنەکانە و بەڵام بەسروشت خۆتان کەمخۆرن و کەسانێکى بەرچاو تێرن، ئێمەش کەمان دەخوارد تاکو خواردنەکە بەشى هەموومان بکات و وامان بەیەکترى نیشان دەدا کە زۆرمان خواردوە، ئێوە دەستان لەخواردن هەڵنەگرتبوو واتان نیشان دەدا کە بەشخوراوان و مستەهەقى زۆر لەوەزیاترن، ئێمەش دەستمان هەڵنەگرتبوو سوپاس گوزار بوون لەوەى کە هێشتا لەسایەیى چاو چنۆکى ئێوەدا، لەسایەى فرت و فێڵى ئێوەدا، لەوەخراپترمان بەسەر نەهاتووە، ئێوە ئەوکاتە کە هەستى برسێتى سکتان کەمێک ڕەوییەوەو بەرەو مەستى دەچوون، کەچى هێشتا لەژێر کاریگەرى چاوبرسێتى و گیرفان پڕکردندا دەرنەچووبوون، بیرتان لاى ئەوەبوو کە چ فێڵ و تەڵەکەیەکى تر، چ داهێنانێکى هەڵخەڵەتێنانەى تر، لە بەرانبەر خۆگرى و پشوو درێژى ئێمەدا، بەسەلیقەى نەتەوەیى و سیاسیەوە دروست بکەن و دەرخواردى ئێمەى بدەن، ئێمەش ئەوکاتەى هێشتا تێرمان لەخۆشى و لەزەتى سفرەکە نەشکا بوو، بۆداکۆکى کردن و لەترسى فەنابوونى یەکجارەکى سفرەکەمان و شکاندنى تینوێتى و پاراو کردنى ئازادیمان ، بیرمان لەوە کردەوە کە چیتر وێنەکانى ئێوە، "نەک لەبەر خۆشەویستیتان بگرە بۆناساندنى کردەوەکانتان" لەسەر سفرەکانمان بەردەوام بهێڵینەوە.\nPrevious سووپاس بۆ دانایی و زانایی( مامه‌و کاکه)…. حه‌مه‌کاکه‌ڕه‌ش\nNext هەرێمێكی بێ سەروەرى…. گۆران فەتحی


ئێتیمۆلۆژیای زاراوە رەسەنەکانی مرۆڤایەتی – JINEOLOJI\nزاراوە (ئاریه‌ن): له زمانی سانسكریتیدا به مانای (ڕه‌سه‌نه‌كان-به‌شه‌ره‌فه‌كان) دێت. وشه‌كه خۆی وه‌ك (ئاریا) دەردەبڕدرێت. له زمانی ئینگلیزیدا به (ئاریا)، له زمانی ئاڤێستادا (ئایریا)، له زمانی فارسیی دێرین دا (ئارییا)، له زمانی فه‌ڕه‌نگی-دا به (ئارییه‌نه) ده‌رده‌بڕدرێت. به گشتی وشه‌كه بۆ ئه‌و گه‌لانه‌ی شایسته‌ی رێزن، ئه‌وانه‌ی به‌شه‌ره‌فن و له و‌ڵاتی (ئاریاڤارتا) ده‌ژین، ئه‌وانه‌ی ره‌سه‌ن و ژیرن و له نه‌ژادی هێژا زاون به‌كارده‌هێنرێت.\nبه‌پێی هه‌ندێك لێكۆڵینه‌وه، ئاریه‌ن ناوی كه‌لتوری کشتوکاڵی (چاندن)ی سه‌رده‌می نیۆلۆتیکه كه ده‌گه‌ڕێته‌وه بۆ ٤-١٢ هه‌زار ساڵ پێش ئێستا. وشه‌ی (ئار) بۆ ئاگر، خاك، زه‌وی (ئه‌رد)، شه‌ره‌ف و ناموس به‌كارهێنراوه. وشه‌ی یه‌ن (YEN) له زمانی (مه‌دی)دا به واتای خاوه‌نبون هاتوه. هه‌روه‌ها به‌شێوه‌ی لێكدراو وشه‌ی (ئاریه‌ن) به واتای كه‌سانی خاوه‌ن شه‌ره‌ف و ناموس دێت. له پارێزنامه‌كانی ئۆجالان دا هاتوه: وشه‌ی (ئاری) بۆ گه‌لانی خاوه‌ن ڕه‌نجی كشتوكاڵی مێزۆپۆتامیا به‌كارهێنراوه.\nبه‌و گروپانه‌ی ئاریه‌ن كه خاوه‌نی زمانی یه‌كسانن ده‌ڵێت (گروپه ئۆتانتیك-ه‌كان – رەسەنەکان). وشه‌ی ئۆتانتیك به مانای ره‌سه‌ن، راست، دروست، ناساخته‌كان دێت. ئه‌و گروپانه بریتین له: كورد، فارس، ئه‌فغان و به‌لوج. شۆڕشی نیۆلۆتیک به زمانی ئاریه‌نی تا ڕۆژی ئه‌مڕۆ هاتووە.\nگروپه ئه‌تنیكییه‌كان: ناوی فۆڕمی كۆمه‌ڵایه‌تی ئه‌و كاته ( گروپه ئه‌تنیكییه‌كان – كۆمێن ئه‌تنیك(ه. گروپه ئه‌تنیكییه‌كان دواتر له به‌رانبه‌ر سیسته‌مه كۆیلایه‌تییه‌كانی دژ به مرۆڤایه‌تی هه‌میشه خۆیان ڕاگرتووه. ١٠ هه‌زار ساڵ پ.ز گروپه‌كانی مرۆڤ به (گروپه ئه‌تنیكییه‌كان – كۆمێن ئه‌تنیك) ناویان هێنراوه.\nفۆڕم: به واتای شێوه، شێواز، چێوه، ته‌رز، جۆر دێت. وشه‌كه وه‌ك ڕه‌گه‌زی بنیاتنه‌ری به‌رپرسیارێتی هه‌بوون به‌كارده‌هێنرێت. ئه‌م ڕه‌گه‌زه بنیاتنه‌ره هه‌م له ڕوی مادی، هه‌میش له ڕوی مه‌عنه‌وییه‌وه پەرەی پێدەدرێت.\nواتای وشه‌ی ئانیمیزم، گیانه‌وه‌ری، گیانداری، زیندویی، ڕوحله‌به‌ری-یه.\nخه‌ڵات یان دیاری: وشه‌ی خه‌ڵات له زاراوه‌ی كرمانجكی (دملكی – زازاكی) و هۆرامی دا، به واتای ده‌غڵ دێت، واته به‌رهه‌مه‌كانی گه‌نم، جۆ، نۆك، نیسك. به‌رهه‌می به‌روبومی بژێوی ساڵانه پێی ده‌گوترێت (ده‌غڵ). پێشتر له سه‌رده‌می بازرگانیی نێوان كۆمه‌ڵگه‌كان به تایبه‌ت له سه‌رده‌می كۆمه‌ڵگه‌ی نیۆلۆتیکدا، ئه‌ندامانی كۆمه‌ڵگه پێداویستییه‌كانیان ئاڵوگۆڕ ده‌كرد. به‌و كرداری ئاڵوگۆڕكردنه گوتراوه (ده‌غڵ)، هه‌روه‌ها ئه‌م دانوستاندنه به پیرۆز بینراوه. شوێنی ئاڵوگۆڕكردنی شمه‌كه‌كانیش به تایبه‌ت په‌رستگه بووه. وشه‌ی (ده‌غڵ) له‌و كاته‌وه سه‌رچاوه‌ی گرتووه. (خه‌ڵات) وه‌ك به‌رده‌وامی پێدان به‌و وشه‌یه گەشەیکردووە. بۆ ئه‌و ساڵانه‌ی كه برسیبون زیاد ده‌بێت و به‌روبومی ساڵ كه‌م ده‌بێتەوە، وشه‌ی (خه‌لا) به‌كارده‌هێنرێت. مرۆڤ ده‌بینێت كه وشه‌كان نزیكی یه‌كترن و چالاكییه‌كانیان پڕ كردۆته‌وه و به شێوه‌یه‌كی هاوبه‌ش پێشده‌خرێن.\nله سه‌رده‌می نیۆلۆتیک كه (چاخی به‌ردینی نوێ(یشی پێ ده‌گوترێت، به دیاریكراوی له‌و كاته‌دا كشتوكاڵ كراوه. له شوێنێك كه كشتوكاڵ پەرەیسەندووە به مانای ئه‌وه دێت ئیدی گروپه بچوكه‌كانی مرۆڤ كۆچه‌ر نین. له زه‌وییه به‌پیته‌كان كشتوكاڵ ده‌كه‌ن، گوندی بچوك بۆ خۆیان بنیات ده‌نێن.\nهه‌روه‌ها ده‌توانرێ به كۆمه‌ڵگه‌ی نیۆلۆتیک بگوترێ كۆمه‌ڵگه‌ی خاوه‌ن گوند. به به‌خێوكردنی ئاژه‌ڵان، به دروستكرندی گوندان، به شوانكاری، به دۆزینه‌وه‌ی میوه و دروستكردنی ده‌رمان بۆ نه‌خۆشییه‌كان، شۆڕشی گوند پێشده‌كه‌وێت.\nشۆڕشی گوند و كشتوكاڵ زۆربه‌ی له ڕۆخ (چه‌می كۆته‌به‌ر)ی ناوچه‌ی ئه‌رخانیی ئامه‌د، (چه‌می خه‌لان)ی سه‌مسور، (دۆڵی چۆرێ)ی سێوه‌ره‌گ بەرپا بووە. له‌و ناوچانه چه‌ندین گرد هه‌ن، له ژێر گرده‌كان ئه‌م پاشماوانه‌ی مێژوو هه‌تا ئێستا ماون. له ڕابردوودا به‌و گردانه گوتراوه (گۆند(، ئه‌م ناوه هه‌تا ئێستاش به ناوی (گوند( به‌كارده‌هێنرێت كه به زمانی (لولویه‌كان) به مانای شوێنه بڵنده‌كانی و‌ڵات دێت. لولویی-ش گه‌لێكی دێرینی ئه‌م هه‌رێمه‌ن. هه‌مو گه‌لانی هه‌رێمه‌كه به زمانی (ئاریه‌نی) قسه‌یان ده‌كرد. به زمانی ئاریه‌نی به‌و گه‌لانه‌ی له‌سه‌ر ئه‌و گردانه ژیاون گوتراوه ( گۆندوانا (. پاشان ناوی هه‌رێمه‌كه گۆڕاوه بۆ (كوردیان) و (كوردستان).\nله ئه‌شكه‌وتی (هه‌زارمێرد) كه كه‌وتۆته باشوری سلێمانی، پاشماوه‌ی ئێسك و پروسكی مرۆڤ دۆزراوه‌ته‌وه كه مێژوه‌كه‌یان بۆ ٤٠ هه‌زار ساڵ پێش ئێستا ده‌گه‌ڕێته‌وه. له‌و ئه‌شكه‌وته‌دا پاشماوه‌ی ئێسكی ئاژه‌ڵانیش هه‌ن.\nله ئه‌شكه‌وتی (شانه‌ده‌ر)یش كه كه‌وتۆته ناوچه‌ی مێرگه‌سۆر پاشماوەی چاخە دێرینەکان دۆزراونه‌ته‌وه. له ئه‌شكه‌وتی شانه‌ده‌ر پاشماوه‌ی ئێسكه‌كانی مرۆڤی به‌ر له ٦٠ هه‌زار ساڵ پ.ز دۆزراونه‌ته‌وه. له ساڵی ١٩٦٠دا لێكۆڵینه‌وه له ئه‌شكه‌وته‌كه كراوه و ئه‌م ئه‌نجامه به‌ده‌ستخراوه. ئه‌و ناوچه‌یه له هه‌مان كاتدا ده‌بێته هه‌رێمی برادۆسته‌كان. هه‌رێمی ( برادۆست) له‌سه‌ر سنوری باكور و باشوری كوردستانه. له‌و ئه‌شكه‌وته‌دا ٩ پارچه ئێسك دۆزراونه‌ته‌وه كه پێنجیان هی پیاوان و دوانیشیان هی ژنانه، هه‌روه‌ها ٢ ئێسكیش هی منداڵانن. له‌و ئێسكانه‌دا شوێنه‌واری شكان دیاره، به‌ڵام كاتێك خاوه‌نی ئێسكه‌كان ساخ بون به ده‌رمان چاره‌سه‌ریان بۆ كراوه. ئه‌و ئێسكه شكاوانه له‌نێو گیادا جارێكی دیكه یه‌كیان گرتۆته‌وه. ئه‌وه‌ش زانابونی قوڵی ته‌ندروستی نیشان دەدات. نیشانه‌ی ئه‌وه‌یه له‌و سه‌رده‌مه‌دا مرۆڤ گیای بۆ ده‌رمانكردن یان چاره‌سه‌ركردن به‌كارهێناوه.\nله ( چه‌می ڕێزان ) ی گه‌لیی برادۆست، له ئه‌شكه‌وتی (زه‌رزی) پاشماوه‌كانی مرۆڤی  ٢٥ هه‌زار ساڵ پ.ز دۆزراونه‌ته‌وه. له هه‌مان كاتدا ئێسكی ئه‌و ئاژه‌ڵانه‌ش دۆزراوه‌ته‌وه كه له‌و سه‌رده‌مه‌دا به‌خێوكراون.\nگوندی (چه‌رمۆ) ی چه‌مچه‌ماڵ دەگەڕێتەوە بۆ ٩ هه‌زار ساڵ، چه‌مچه‌ماڵ سه‌ر به كه‌ركوكه. ئه‌و ناوچه‌یه خاوه‌نی زه‌ویی ده‌شتایی و تەختە. له‌و گونده‌دا ٢٠ ماڵ دۆزراونه‌ته‌وه.\nله موسڵ، گوندی ( حه‌سونێ) مێژووەکەی بۆ ٧ هه‌زار ساڵ دەگەڕێتەوە. له ئه‌شكه‌وتی ( جهێت) ی لوبنانیش ئێسك و پروسكی مرۆڤی هه‌مان سه‌رده‌م دۆزراونه‌ته‌وه.\nله دۆڵی ( چۆری ) سێوه‌ره‌گ و (گردی جافه‌ر)ی مه‌ڵه‌تی، پاشماوه‌ی ئێسكی مرۆڤ دۆزراوه‌ته‌وه كه مێژوه‌كه‌یان بۆ ١٠-١١ هه‌زار ساڵ پ.ز ده‌گه‌ڕێته‌وه.\nله نزیك (سامه‌ڕا) گوندی (سێوان) خاوه‌نی مێژوی ٨ هه‌زار ساڵه‌یه. سامه‌ڕا له‌نێوان كوردستان و عێراق هه‌ڵكه‌وتوه. له كرماشان-یش گوندی (گه‌نجداران) مێژووکەی ٨ هه‌زار ساڵه.\nله ماوه‌ی ڕابردوودا، هه‌ندێك په‌یكه‌ری نیۆلۆتیک له هه‌ڵه‌بجه دۆزراونه‌ته‌وه. له گوندی (به‌كراوه) پاشماوه مێژوییه‌كانی ٥ هه‌زار ساڵ پێش ئێستا دۆزراونه‌ته‌وه. هه‌روه‌ها له هه‌ولێر په‌یكه‌ری (عه‌شتار)، له مێردین، ڕوحا، ئامه‌د و بۆتانی باكوری كوردستان هه‌روه‌ها له هه‌رێمی جزیری ڕۆژئاوای كوردستان پاشماوه ئەو سەردەمە دۆزراونه‌ته‌وه. له ئیلام، كرماشان و نزیك سنه-ی ڕۆژهه‌ڵاتی كوردستان هه‌تا ئێستاش پاشماوه و شوێنه‌واره‌كانی ئه‌و سه‌رده‌مه ده‌دۆزرێنه‌وه.\nكاتێك ئێمه باسی كۆمه‌ڵگه‌ی نیۆلۆتیک ده‌كه‌ین، باسی مێژوی ماوه‌درێژی كورد و كوردستان ده‌كه‌ین.\nخۆگه‌یاندن به ئاستی هه‌بون، واتای خۆگەیاندە بە ئاستی مرۆڤی بە ئیرادە\nله سه‌رده‌می شۆڕشی نیۆلۆتیکدا، هه‌ست به هیوای ژیانی ئازاد و سروشتی ده‌كرێت. دۆستایه‌تی له‌گه‌ڵ سروشت وه‌ك تایبه‌تمه‌ندیی بنەڕەتیە. هێزی خوداوه‌ندێتی ترس و تۆقێنەر له ئارادا نییه، هه‌ستی ژیاندارێتی دایكایه‌تی بەهێزە. یه‌كسانیی نێوان سروشت و بونه‌وه‌رانی دیكه ده‌ریده‌خات كه له نێوان ژن و پیاویشدا جیاوازییه‌كی ئه‌وتۆ نییه. زمان به یه‌كسانی به‌كارده‌هێنرێت. زۆرێك وشه و گوته كه له‌و سه‌رده‌مه‌دا به‌كارهێنراون، هه‌تا ڕۆژی ئه‌مڕۆمان ماون و لە زمانی كوردی به‌كاریان دێنین. ته‌نانه‌ت به‌هۆی ئه‌وه‌ی ئه‌م زمانه دێرینترین زمانە، له زۆرێك زمانی بیانیدا وشه‌ی كوردی هه‌ن. به‌رهه‌مه‌كانی ساڵ پێكه‌وه به‌كارده‌هێنرێن و دابه‌ش ده‌كرێن. كنه و پشكنین بۆ كانزاكان ده‌كرێت و به مه‌به‌ستی پاراستنیان به‌كارده‌هێنرێنه‌وه.


پ.ك.ك هێزی پێشه‌نگی شارستانیه‌تی دیموكراتیكه | Komunar.NET\nپ.ك.ك هێزی پێشه‌نگی شارستانیه‌تی دیموكراتیكه\nرۆژهه‌ڵاتی ناوین جارێکی دیکه ده‌بێته لانکه‌ی شارستانیه‌ت و ئه‌مجاره‌یان شارستانیه‌تی دیموكراتییانه وه‌کو ...\nوه‌ک ده‌زانرێت رۆژهه‌ڵاتی ناوه‌ڕاست وه‌کو بێشکه‌ی شارستانیه‌ت بۆ ماوه‌ی زیاتر له 10 هه‌زار ساڵ، رۆڵی پێشه‌نگایه‌تی له ئاراسته‌کردنی مرۆڤایه‌تیدا بینی. به‌ڵام به ده‌رکه‌وتنی شارستانیه‌تی رۆژئاوا که له شارستانیه‌تی رۆژهه‌ڵاته‌وه سه‌رچاوه‌ی گرتووه کاتێک رۆژهه‌ڵاتی ناوین به هۆی خۆنه‌گونجاندن له‌گه‌ڵ سه‌رده‌م، دوای ماوه‌یه‌کی درێژ ململانێ له‌گه‌ڵ شارستانیه‌تی تازه‌سه‌رهه‌ڵداو، نه‌یتوانی خۆڕاگری بکات و به تایبه‌ت له دوای سه‌ده‌ی شازده‌هه‌م، واته قۆناخی پێگه‌یشتنی رێنسانسی ئه‌وروپا، زۆربه‌ی کاریگه‌ری خۆی له ده‌ست دا و سه‌ره‌نجام بووه پاشکۆی رۆژئاوا. بێگومان شارستانیه‌تی رۆژئاواش وێڕای تێپه‌ڕبوون به چه‌ند قۆناخی جۆربه‌جۆر دا و ده‌سته‌به‌رکردنی گه‌لێک پێشکه‌وتن بۆ مرۆڤایه‌تی، زۆربه‌ی هه‌ره زۆری ده‌سکه‌وته‌کانی له خۆیدا قه‌تیس هێشته‌وه و به ته‌واوی نه‌یکرده موڵکی سه‌رله‌به‌ری مرۆڤایه‌تی. ئه‌مه‌ش وای کرد که نه‌ک ته‌نیا نه‌توانێت کێشه‌کانی مرۆڤایه‌تی چاره‌سه‌ر بکات به‌ڵکو به تیپه‌ڕبوونی کات، ره‌وتی پێشکه‌وتنه‌کانی هێدی بووه‌وه و گه‌یشته خاڵی بنبه‌ستبوون. سه‌ره‌ڕای ئه‌مانه شارستانیه‌تی ئاماژه پێکراو بۆ ئه‌وه‌ی بتوانێ باڵاده‌ستی ره‌های خۆی سه‌قامگیر بکات و به‌هێزترین سیستمی پێببه‌خشێت، سیاسه‌تی جۆربه‌جۆری له سه‌ر ئه‌و گه‌ل و ناوچانه په‌یڕه‌و کرد که خۆڕاگریان ده‌کرد. سیاسه‌تی "په‌رت بکه و زاڵ به" له سه‌ر گه‌لانی رۆژهه‌ڵاتی ناوین به گشتی و سیاسه‌تی نکۆڵی و قڕکردن به سه‌ر گه‌لی کورد به تایبه‌تی، ئه‌م راستییه ده‌سه‌لمێنێ.\nله کاتێکدا رۆژئاوا هه‌وڵه‌کانی بۆ سه‌پاندنی یه‌کلایه‌نه و یه‌کجاره‌کی سیستمی خۆی له کۆتاییه‌کانی سه‌ده‌ی بیسته‌م‌دا چڕ ده‌کره‌وه و ئیدی سه‌رکه‌وتنی خۆی مسۆگه‌ر ده‌بینی، گه‌لی کورد به رێبه‌رایه‌تی پ.ک.ک له ناو دڵی رۆژهه‌ڵاتی ناوین سیاسه‌تی نکۆڵی و قڕکردنی پووچه‌ڵ کرده‌وه و شۆڕشی ژیانه‌وه‌ی به‌سه‌ر خست. بێگومان ئه‌مه چه‌خماخه‌ی ژیانه‌وه‌ی رۆژهه‌ڵاتی ناوین و گه‌لانی سه‌ر ئه‌م خاکه بوو، که له دوو توێی خۆیدا سه‌نتێزێکی مێژووی شارستانیه‌تی هه‌ڵگرتبوو. شۆڕشی هاوچه‌رخانه‌ی گه‌لی هه‌ره کۆنی مێزۆپۆتامیا له کاتێکدا گه‌ڕانه‌وه‌یه‌ک بوو بۆ راستینه و گه‌وهه‌ری مێژوویی ئه‌م خاکه و شارستانیه‌تی سه‌رهه‌ڵداو تیایدا، له هه‌مان کاتدا سه‌رهه‌ڵدانێکی ره‌خنه‌گه‌رانه‌ی رشتبوو له به‌رامبه‌ر شارستانیه‌تی چه‌قبه‌ستووی خۆبه‌ناوه‌ندگرتووی رۆژئاوا و هه‌روه‌ها چه‌واشه‌کردنی مێژوو. هه‌ر بۆیه ئه‌م شۆڕشه که له گه‌وهه‌ری خۆیدا شۆڕشی دیموكراتییانه و هه‌روه‌ها رێنسانسی رۆژهه‌ڵاتی ناوینی هه‌ڵگرتووه، له هه‌لومه‌رجێکی وا هه‌ستیاردا که ئیدی شارستانیه‌تی رۆژئاوا هه‌روه‌ک شارستانیه‌تی کۆنی رۆژهه‌ڵات بنبه‌ست بووه و وه‌ڵامێکی بۆ کێشه و هه‌روه‌ها داهاتووی مرۆڤایه‌تی پێ نییه، پ.ک.ک رۆڵێکی مێژوویی که‌وته سه‌ر شان و ئه‌و رۆڵه‌ش ئافراندنی شارستانیه‌تێکی نوێ بوو بۆ مرۆڤایه‌تی.\nهه‌ر وه‌کو پێشتریش گوتمان ژیانه‌وه‌ی گه‌لی کورد ژیانه‌وه‌ی رۆژهه‌ڵاتی ناوین بوو. له‌م واتایه دا هێزی پێشه‌نگی شارستانیه‌تی نوێش، شۆڕشی نه‌ته‌وه‌یی دیموكراتیکی گه‌لی کورده. بێگومان ستراتیژی نوێی گه‌لی کورد واته رێبازی ئاشتی، ئازادی، دیموكراسی و یه‌کێتی ئازادانه‌ی گه‌لان، زه‌مینه‌خۆشکه‌ری پێشکه‌وتنی ئه‌م چه‌مکانه‌یه له گشت ناوچه‌که‌دا و چاره‌سه‌رکردنی کێشه‌کان، که له راستیدا که‌ڵه‌که‌بووی کێشه‌کانی مرۆڤایه‌تین، له چوارچێوه‌ی سیسته‌می دیموكراتیکی رۆژهه‌ڵاتی ناوین دایه. له سیستمێکی وه‌هادا پێکه‌وه‌ژیانی ئازاد و دیموكراتییانه‌ی گه‌لان، پێکه‌وه‌ژیانی کولتووره‌کان، ئایینه‌کان، ئایینزاکان، چین و توێژه جۆر‌به‌جۆره‌کانی کۆمه‌ڵگا و هه‌روه‌ها به‌دیهاتنی کولتوو، سیاسه‌ت و ژیانێکی دیموكراتییانه به بنه‌ما وه‌رده‌گرێت. ئه‌مه‌ش به‌پێی راستینه‌ی گه‌وهه‌ری خۆی وه‌ها ده‌کات که کێشه و ناکۆکییه‌کان، چ کێشه‌ی نه‌ته‌وایه‌تی، چینایه‌تی و ره‌گه‌زی که سه‌ره‌کی‌ترین‌یانن و چ کێشه‌کانی دیکه، له زه‌مینه‌ی ئاشتی و دیالۆگ دا به چاره‌سه‌ری بگه‌ن.\nگومانی تێدا نییه ئه‌مه دێته ئه‌و واتایه‌ی که رۆژهه‌ڵاتی ناوین جارێکی دیکه ده‌بێته لانکه‌ی شارستانیه‌ت و ئه‌مجاره‌یان شارستانیه‌تی دیموكراتیك وه‌کو سه‌نتێزی زانستیانه‌ی شارستانیه‌ته‌کان له‌م لانکه‌یه دا په‌روه‌رده ده‌کرێت. لێره‌دا پ.ک.ک به رێبه‌رایه‌تی سه‌رۆک ئاپۆ ماوه‌ی چاره‌که سه‌ده‌یه‌که ئاڵاهه‌ڵگری تێکۆشانی ئافراندنی بناخه‌کانی ئه‌م شارستانیه‌ته و به تایبه‌ت به‌رده‌کانی بناخه‌ی ئه‌وه‌ی له ئه‌نجامی سه‌رکه‌وتنی شۆڕشی ژیانه‌وه و پێشخستنی شۆڕشی دیموكراسی دامه‌زراندووه. له سه‌ده‌ی بیست و یه‌که‌میش دا وه‌کو هێزی پێشه‌نگی ئه‌م شارستانیه‌ته له ژێر رۆشنایی مانیفێستۆی شارستانیه‌تی دیموكراتیك، که ئه‌نجامی قووڵبوونه‌وه و هه‌ڵسه‌نگاندنه‌کانی "سه‌رۆک ئاپۆ"یه له سه‌ر دیالێکتیکی مێژووی شارستانیه‌ته‌کان و پێشکه‌شکردنی جیهانبینی نوێ، تێڕوانینی نوێ بۆ مێژوو و مرۆڤ ده‌رده‌خاته مه‌یدان. به کورتی ئایدیۆلۆژیایه‌کی نوێیه. ئاڵاهه‌ڵگری به‌دیهێنان و سه‌قامگیرکردنی ئه‌م شارستانیه‌ته‌یه.\n* ئه‌م وتاره له هه‌فته‌نامه‌ی وڵات ژماره 396 به‌رواری 30/11/2001 لاپه‌ڕه‌ی 18دا بڵاو بۆته‌وه.


Middle East & North Africa | Institute for War and Peace Reporting\nJournalists trained by IWPR produce news, analysis, and comment pieces on the issues that affect their countries and communities.\nپیشه‌ی نووسینه‌وه‌ی ئایه‌تی قورئان به‌ده‌ست له‌سه‌ر كفن له كه‌ربه‌لا به‌ره‌و نه‌مان ده‌چێت\nئه‌و كفنانه‌ی له‌ڕێی ستێنسڵه‌وه ئایه‌تی قورئانیان له‌سه‌ر نووسراوه جێگا به‌و كفنانه له‌ق ده‌كه‌ن كه به‌ده‌ست ئایه‌تی قورئانیان له‌سه‌ر نووسراوه.\nژماره‌ی شوفێرانی ژن له هه‌ولێر له زیادبووندایه\nبووژانه‌وه‌ی ئابووری رێگا له‌به‌رده‌م ژنان خۆشده‌كات ئۆتۆمبیل لێبخوڕن و گوێ به جیاوازیی ره‌گه‌ز نه‌ده‌ن.\nبانگه‌شه‌ی به قاچاغبردنی نه‌وت ناكۆكیی نێوان به‌غدا و هه‌ولێر فراوان ده‌كات\nحكومه‌تی هه‌رێم بڕیار ده‌دات رێوشوێنی نوێ بگرێته‌به‌ر، به‌ڵام داوایه‌كی به‌غدا بۆ ئه‌نجامدانی لێكۆڵینه‌وه له بانگه‌شه‌ی به قاچاغبردنی نه‌وت بۆ ئێران ره‌تده‌كاته‌وه.\nنیگه‌رانی له مانه‌وه‌ی كه‌یسی سه‌رده‌شت عوسمان به‌بێ وه‌ڵام\nلێكۆڵینه‌وه له كوژرانی سه‌رده‌شت عوسمان تا ئێستا ئه‌نجامی نه‌بووه، ئه‌مه‌ش نیگه‌رانیی رێكخراوه‌كانی مافی مرۆڤ و میدیاكارانی زیادكردووه.\nپاسه‌وانانی سنوور له گو‌زه‌رانێكی سه‌ختدا ده‌ژین\nئه‌و سه‌ربازانه‌ی له پاسه‌وانگا دووره‌كانی نزیك سوریا جێگیرن و چاودێری جموجۆڵی كه‌سانی سنووربه‌زێن ده‌كه‌ن ژیانێكی ساده ده‌به‌نه‌سه‌ر.\nسةرنج: دةنطدان لة ثيَناو ديموكراسيدا\nراثرسي دةستور سةلماندي كة نةك تةنها كةمينةكان دةنطيان هةية، بةلَكو دةنطةكانيان دةتوانصت كارطةري طؤرِانيان هةبصت.<br />\nسةرنج: دة ستوريَكي ثرِهةلَة كة مايةي راستكردنةوة نيية\nئةوانةي كة دةنطيان لة بةرذةوةندي دةستوردا لةبةر ئةوةبوو هةستيان بةوةكرد كة هيض بةديلصكي تر نيية بؤ هةلَةكان.\nطةرِانةوة بؤ بةغدا\nدواي سالَصك لة جصهصشتني، رؤذنامةنوسصك ئةطةرِصتةوة بؤ شارصكي خصوةكان.\nسةدامةكاني تريش مةحكةمة بكةن\nئةوا سةدام حوكمدرا، بةلاَم ماناي ئةوة نيية هةمووشتصك كؤتايي ثصهات، بةلَكو ثصويستة تاوانبارةكاني ديكةي عصراق- مةسئولة طةندةلَةكان و سةركردةي ميليشياكان و تيرؤريستةكان مةحكةمة بكرصن.\nپێویسته كه‌ركوك به‌یه‌كگرتویی بمێنێته‌وه\nئه‌و توندوتیژیه‌ی به‌مدواییانه له كه‌ركوك رویدا، جارێكي تر نيشانیدا كه زۆر گرنگه بۆ نه‌ته‌وه‌كانی ئه‌و پارێزگایه بگه‌نه رێكه‌وتنێك له‌سه‌ر چاره‌نوسی ئه‌و شاره.\nدادگای ته‌میزی هه‌رێم داواكانی تایبه‌ت به ساخته‌كاری له هه‌ڵبژاردنه‌كانی كوردستان ره‌تده‌كاته‌وه\nدوای هه‌ڵبژاردنه مێژووییه‌كانی هه‌رێمی كوردستان، په‌یامنێرانی IWPR له نزیكه‌وه به‌دواداچوون بۆ نوشوستیی گروپه‌كانی ئۆپزسیۆن ده‌كه‌ن كه به‌هۆی ده‌نگۆی پێشێلكارییه‌كانی هه‌ڵبژاردنه‌وه ناڕه‌زاییان ده‌ربڕیوه.\nبڵاوبوونه‌وه‌ی كتێبی یاساغ له ئه‌نبار نیگه‌رانیی ئه‌منی لێده‌كه‌وێته‌وه\nچاپخانه نهێنییه‌كانی پارێزگای ئه‌نبار به بڵاوكردنه‌وه‌ی پڕوپاگه‌نده‌ی یاخیبووان تۆمه‌تبار ده‌كرێن.\nته‌قینه‌وه‌كانی ئه‌م هه‌فته‌یه و دانووستانه گرژه‌كان ئه‌وه‌یان ده‌رخست كه عێراق هه‌وڵ و كۆششێكی زۆری ده‌وێت تا له‌ژێر سێبه‌ری ئه‌مریكا بێته ده‌ره‌وه.\nبه‌زاندنی سنوور له لایه‌ن ئێرانه‌وه رای جیاوازی له‌ناو عێراقدا لێده‌كه‌وێته‌وه\nبه‌زاندنی سنوور له‌لایه‌ن ئێرانه‌وه بۆ راوه‌دوونانی قاچاغچیان ناكۆكیی سیاسی و لاوازیی جیۆپۆڵه‌تیكی له عێراقدا ده‌رده‌خات.\nتێكدانی مۆنومێنته‌كانی به‌عس خه‌ڵكی به‌غدا ده‌كات به دوو به‌شه‌وه\nره‌خنه‌گران ده‌ڵێن تێكدانی مۆنومێنته‌كانی سه‌رده‌می به‌عس هه‌نگاوێكی سیاسییه.\nFor almost three years, while her home city of Mosul was under occupation by so-called Islamic State (IS), Tahani Salih kept a daily diary documenting their crimes.\nBy Daniella Peled, IWPR Managing Editor


ئۆپۆزسیۆن و حكوومەتی توركیا لەسەر عەفرین بوو بە شەڕیان\nكەمال كلیچدارئۆغلو سەرۆكی جەهەپە، كە گەورەترین پارتی ئۆپۆزسیۆنی توركیایە، داوا دەكات سوپای توركیا نەچێتە ناو سەنتەری عەفرینەوە. ئەو دەڵێت: "پێم شتێكی راست نییە، سوپای توركیا بچێتە ناو سەنتەری عەفرینەوە".\nلە بەرامبەر ئەو قسانەدا، بەكر بۆزداغ وتەبێژی حكوومەتی توركیا، بە توندی هێرش دەكاتە سەر كلیچدارئۆغلو و بە لایەنگیری تیرۆرستان دەیچوێنێت.\nكلیچدارئۆغلو، لە كۆنگرەیەكی رۆژنامەوانیدا، لەبارەی ئۆپەراسیۆنی توركیا بۆ سەر عەفرین ئاماژەی دا، زۆر گوناحە ئێمە لە عەفرین ئەو هەموو شەهیدە بدەین، بۆیە پێم باش نییە سوپای توركیا بچێتە ناو سەنتەری عەفرینەوە\nچەند سەعاتێك دوای ئەو لێدوانە، بەكر بۆزداخ لە كۆنگرەیەكی رۆژنامەوانیدا گوتی: "ئەم گوتەیەی كلیچدارئۆغلو بەو مانایە دێت، كە سوپا بە هیچ شێوەیەك رووبەرووی تیرۆرستان نەبێتەوە، هەروەها پشتگیری كردنیشە لە تیرۆرستان. دەبێت كلیچدارئۆغلو و هاوشێوەكانی بزانن، كە سوپای توركیا دەچێتە ناو سەنتەری عەفرین و كەسیش ناتوانێت رێگری لێ بكات".\nئەم گوتەیەی بەكر بۆزداغ لە كاتێكدایە، كە ماوەی 19 رۆژ دەبێت سوپای توركیا هێرشی ئاسمانی و زەمینی بۆ سەر عەفرین دەستپێكردوە، بەڵام نەیتوانیوە هیچ پێشڕەوییەك بكات


دوو خوشكی هاوڕێیەكی گیانبەختكردوی كۆمەڵە گیانیان لەدەستدا - کۆمەڵەی زەحمەتکێشانی کوردستان\nبەهۆی رووداوێكی ئاگركەوتنەوە لەشاری نۆدشە‌و لەماڵی عەبدوڵا شبرندی، دوو خوشكی هاوڕێی گیانبەختكردوی كۆمەڵە فایزە شەهابی بۆ هەمیشە ماڵئاواییان لەژیان كرد.\nشەهلا‌و چنور شەهابی كە لەو رووداوەدا گیانیان لەدەستدا لە لایەنگرانی هەمیشەیی كۆمەڵە بوون‌و هیچ كاتێك یاد‌و بیرەوەریی خۆشكە قارەمان‌و شۆڕشگێڕەكەیان فەرامۆش نەكرد. شەهلا شەهابی هەمیشە لە چالاكیە كۆمەڵایەتییەكانی ژنان‌و لەگەڵ گروپە شاخەوانیەكان‌و لایەنگرانی ژینگە هاوكاری دەكرد.\nكومیتەی ناوەندیی كۆمەڵەی زەحمەتكێشانی كوردستان بەهۆی گیانبەختكردنی ئەو دوو خوشكە خۆشەویستە، سەرەخۆشی لە بنەماڵەی خەباتكاری شەهابی‌و شبرند‌و خەڵكی شۆرشگێڕی سنە‌و نۆدشە دەكات‌و خۆمان بە شەریكی خەمی لەدەستدانی ئەو دوو هاوڕێیەمان دەزانین.\n2015/06/12 /by عەتا\nگۆرانی “دایە دایە” بە دەنگی مریەم ئیلامی پێشمەرگەی کۆمەڵە... اعدام سیاسی در کردستان پایانی ندارد


په‌یامی لاریجانی بۆ هه‌ر سێ سه‌رۆکایه‌تییه‌که‌ی عێراق - جام کوردی\nپه‌یامی لاریجانی بۆ هه‌ر سێ سه‌رۆکایه‌تییه‌که‌ی عێراق\n10 کانونی دووەم 2020\nسه‌رۆکی په‌رله‌مانی ئێران له په‌یامێکدا بۆ سه‌رۆک کۆمار، سه‌رۆک وه‌زیران و سه‌رۆکی په‌رله‌مانی عێراق هاوخه‌می خۆیی به بۆنه‌ی شه‌هیدبوونی ئه‌بومه‌هدی موهه‌ندیس جێگری هێزه‌کانی حه‌شدی شه‌عبی ڕاگه‌یاندووه.\nبه پێی ڕاپۆرتی جام کوردی، له په‌یامه‌که‌ی لاریجانی بۆ هه‌ر سێ سه‌رۆکایه‌تییه‌که‌ی عێراق هاتووه: به بۆنه‌ی شه‌هیدبوونی برای ئازیز و تێکۆشه‌رمان ئه‌بومه‌هدی موهه‌ندیس که ته‌مه‌نێک خه‌باتیان له ڕێگای ئیسلام و سه‌ربه‌خۆیی و پاراستنی یه‌کپارچه‌یی خاکی عێراقدا هه‌بووه، پرسه و سه‌ره‌خۆشی خۆم ئاراسته‌ی به‌ڕێزتان ده‌که‌م.\nلاریجانی وتی: ئه‌گه‌رچی نه‌بوونی ئه‌م فه‌رمانده لێهاتووه به خه‌سارێکی گه‌وره بۆ سه‌رجه‌م ئازادیخوازان داده‌نرێت، به‌ڵام ژیان و مردنی وه‌ها تێکۆشه‌رانێک حه‌سامه‌تێکه بۆ ڕاپه‌ڕینی گه‌لان و نموونه‌یه‌که بۆ ئه‌و گه‌نجانه‌ی که ئاسۆی ڕوون و ڕێگای گه‌یشتن به ئامانجه باڵاکانی ئیسلام و مرۆڤایه‌تی دیاری ده‌که‌ن.\nله درێژه‌ی ئه‌و په‌یامه‌دا هاتووه: به توندی ئیدانه‌ی ئه‌م تاوانه تیرۆریستییه‌ی ئه‌مریکا ده‌که‌م و هاوخه‌می خۆم به‌م بۆنه‌وه به به‌رپرسانی باڵای عێراق و گه‌لی ئازیزی ئه‌م وڵاته دۆست و دراوسێیه ڕاده‌گه‌ێنم.\nداواشیکردووه که وڵاتانی ئیسلامی و ناوچه‌که بۆ له‌ناوبردنی تیرۆر و توندووتیژی، بڕیاری کاریگه‌ر و جیدی ده‌ربکه‌ن تا هه‌مووان ئاسایش و سه‌قامگیری و پته‌وبوونی ئاشتی له ناوچه‌که‌دا ببینن.\nلاریجانی ڕەخنە لە وڵاتانی ئەورووپی دەگرێت و دەڵێت تەنیا قسەیان پێیە\nحیزبووڵا پاڵپشتی گه‌لی لوبنانه / ئیراده‌مان بۆ سه‌رکه‌وتن له به‌رامبه‌ر ئه‌مریکا به‌هێزتر بووه\nئێران هه‌موو کات پاڵپشتی له لوبنانێکی ئازاد و سه‌ربه‌خۆ ده‌کات


فه‌ڵه‌ستینى (ونبوو) - بنکەی روناکبیریی گەلاوێژ :: Gelawej\nهۆنراوە Nov 6, 2020\nله 1948 وه،\nله‌گه‌ڵ (كێشه) ى، یان (مه‌سه‌له) ى، یان (گرفت) ى فه‌ڵستینیدا ده‌ژیم. به‌و وه‌سفه‌ى به‌شێكه له ژیانى رۆژانه‌ى سیاسى و روناكبیریم.\nله 1967 وه،\nله‌گه‌ڵ (مه‌رگه‌سات) ى، یان (نسكۆ) ى، یان (هه‌ره‌س) ى، یان (دۆڕان) ى ده‌ژیم، وێڕاى (شۆڕشه‌كه‌ى) به‌و وه‌سفه‌ى ئه‌مانه هه‌مووى بوونه‌ته به‌شێك له ژیانى سیاسى و روناكبیریم.\nئه‌مڕۆش، گه‌ر ئاوڕێك بده‌مه‌وه له‌وه‌ى (رابرد) و له‌وه‌ى (ماوه‌ته‌وه)، له‌وه‌ى (سڕایه‌وه) و له‌وه‌ى (نوسرا)\nخۆم وه‌ك پرسیاركه‌رێك ده‌بینمه‌وه: به‌رپرسه‌كان، عه‌ره‌به‌كان و فه‌ڵه‌ستینییه‌كان، چۆن رێگه‌ى نوێیان بۆ هزر و كاركردن نه‌دۆزییه‌وه، هزر و كارى نوێ له‌باره‌ى هه‌موو ئه‌و شتانه‌ى په‌یوه‌ندییان به فه‌ڵه‌ستینه‌وه هه‌یه، په‌یوه‌ندییان به جیهانه‌وه هه‌یه و په‌یوه‌ندییان به ئاماده‌گییان هه‌یه له جیهاندا؟\nبه‌ره به‌ره روونتر ده‌بێته‌وه، به‌لانى كه‌م لاى من، كه فه‌ڵه‌ستین هیچ نییه بێجگه له به‌شێكى شانۆگه‌رییه‌كى درێژ: كه بریتییه له خاپور كردنى (دیارده‌ى) عه‌ره‌بیى، یان خاپور كردنى (وزه‌ى داهێنان) لاى عه‌ره‌ب، له هه‌مان ئه‌و ساته‌ى فه‌ڵه‌ستین خاپور ده‌كرێت و (ده‌سڕێته‌وه)، (رۆژگاریش ئه‌و ته‌مه ده‌ڕه‌وێنێته‌وه) كه ئه‌و به‌شه كاره‌ساتێكى گه‌وره‌تره.\nله‌م شانۆگه‌رییه‌دا، به‌شێوه‌یه‌ك ده‌گمه‌ن ڕووده‌دا: كاره‌سات و گاڵته‌جاڕیى ئاوێته بوون، دیارترین سیماكانى ئه‌و گاڵته‌جاڕییه ئه‌وه‌یه كه پاڵه‌وانه‌كانى بریتین له عه‌ره‌به‌كان خۆیان، له‌لایه‌كیتر توندوتیژترینیانن، خۆیان له‌گه‌ڵ خۆیان، بێ به‌زه‌یترینیانن به‌رامبه‌ر به‌یه‌ك، زیاترینیانن بۆ شێواندنى ئینسانیه‌ت و تێكدانى ئێستایان.\nئه‌رێ، كێ ده‌زانى، كێ پێمان بڵێ: له كوێوه، ئێمه‌ى عه‌ره‌ب له كوێمان بوو، ئه‌و توانا سه‌یره و ئه‌و جورئه‌ته سه‌یرترینه‌ى هه‌مانه بۆ خاپور كردنى خودى خۆمان؟\nله‌گه‌ڵ گوزره‌راندنم بۆ ئه‌و (جیهانه فه‌ڵه‌ستینییه)، چه‌ندین جارم گوتووه و هه‌ر ده‌شڵێم: قه‌سیده كار و كاریگه‌رى نییه ته‌نیا به‌و وه‌سفه‌ى نه‌بێ كه كرده‌یه‌كى ناوازه‌ى ئه‌فراندنه، وه‌ك دنیابینى و شێوازى ده‌ربڕین.\nگوتوومه و هه‌ر ده‌شڵێم: نوسه‌ر یان شاعیر (سیاسى – ده‌ربه‌ست) مه‌رج نییه ئه‌وه بێت كه زۆرتر له‌باره‌ى سیاسه‌ت قسه بكات و ده‌ربه‌ستتر بێت، هه‌ندێ جار سیاسه‌ت له‌و قه‌سیدانه‌وه ده‌ته‌قێته‌وه كه ته‌نیا باس له (سیاسه‌تنه‌بوون) ده‌كا.\nگوتوومه و هه‌ر ده‌شڵێم: ته‌نیا راگه‌یاندنى ئینتیما و لایه‌نگیرى بۆ پێشكه‌وتن مێژوو دروست ناكا، مێژوو به پێشكه‌وتووخوازه – داهێنه‌ره‌كان، تاكخوازه‌كان، هه‌ر یه‌كه‌و له مه‌یدانى خۆى، دروست ده‌بێت.\nبه‌و بۆنه‌یه‌وه‌ش نمونه‌یه‌ك ده‌هێنمه‌وه، كه ئه‌بو نه‌واس (شۆڕشگێڕتر) و (ده‌ربه‌ستتره) له محه‌مه‌د مه‌هدى جه‌واهیرى، چونكه ئه‌بونه‌واس ژیان و واقیعى له رێگه‌ى شیعره‌وه (داگیركرد) به دنابینیه‌كى نوێ بۆ ئینسان و بۆ جیهان، به زمانێكى نوێى شیعریه‌وه خزمایه‌تى نوێى نێوان شته‌كاندا دۆزیه‌وه، به‌ڵام جه‌واهیرى له‌گه‌ڵ شێوازى ژیان و واقیع (گونجا) و داگیریان كرد، ئه‌مه‌ش بووه ئه‌وه‌ى بچێته ناو باو و زانراو.\nشیعرى جه‌واهیرى (به‌شێكه) له‌و مێژووه‌ى كه باسى لێوه ده‌كا، به‌ڵام ئه‌و مێژووه‌ى كه ئه‌بونه‌واس باسى لێوه ده‌كا، بووه به‌شێك له شیعره‌كانى.\nئه‌گه‌ر شیعر به‌شێوه‌یه‌كى جیاواز نه‌بینێت.\nئه‌گه‌ر رێگه‌ى نوێ بۆ تێڕامان و تێگه‌یشتن و هه‌ست نه‌دۆزێته‌وه، گه‌ر ئاسۆى نوێ بۆ دۆزینه‌وه و زانین نه‌كاته‌وه،\nئه‌گه‌ر تاكه واتاى ئه‌وه بێت كه (چێشتێك) لێبنێت هه‌موویان لێى رازى بن،\nكه‌واته هیچ ناكات بێجگه له سه‌ر دانه‌واندن نه‌بێت بۆ خاتوونى (ماڵ)\nله‌وكاته‌ى له چرپاكه‌ى هه‌ڵده‌ستێت،\nتاوه‌كو بچێته مه‌تبه‌خ.